Fietsry is die gebruik van fietse vir vervoer, ontspanning of vir sport. Fietsry is 'n baie effektiewe vervoermiddel vir kort- na middelafstande. Fietsry hou baie voordele in in vergelyking met motorvoertuie, bv. goeie oefening, 'n alternatief vir die gebruik van nie-hernubare energiebronne, geen lug- of geraasbesoedeling, verminderde verkeersdruk, maklike parkering ens. Fietsry word algemeen as vervoermiddel ingespan om mense en goedere van een punt na 'n ander te vervoer. Voorbeelde hiervan is 'n posbode wat briewe per fiets aflewer of 'n persoon wat 'n fiets inspan om na sy werksplek te reis. Fietse word ook algemeen ingespan as ontspanning om (gewoonlik kort) plesierritte te onderneem. Fietsry is 'n versamelnaam vir alle sporte waar daar van fietse gebruik gemaak word om aan wedrenne deel te neem. Die Internasionale Fietsry Federasie (UCI) organiseer die sport wêreldwyd. Die sport bestaan uit 'n aantal items, maar ongeag van die item, dra die wêreldkampioen altyd die reënboogtrui tydens kompetisies. Die Olimpiese fietsryitems sluit in: Padwedrenne Baanwedrenne Bergfiets-wedrenne (cross-country) BMX-wedrenne In Suid-Afrika word fietsry deur die nasionale federasie beheer: Fietsry Suid-Afrika.


Hierdie artikel handel oor die dorp in Namibië. Vir ander gelyknamige stede en dorpe, sien Grootfontein (dubbelsinnig). Grootfontein is 'n dorp in die noorde van Namibië (Otjozondjupa). Die dorp het 23 800 inwoners. Die burgemeester is Emma Taukuheke. Die dorp Grootfontein lê 1 460 meter bo seevlak in die Otavi-streek. Tesame met Otavi en Tsumeb, is dit die bes benutte deel tussen die Otaviberge. Die gemiddelde jaarlikse reënval beloop minstens 550 millimeter, wat heelwat hoër is as die gemiddeld vir Namibië en dus uitgebreide gewaslandbou moontlik maak. Besienswaardighede in die omgewing is die Draak-se-asem-grot en die 60 ton Hoba-meteoriet. Die dorp het in 2010 'n Afrikaanse privaat skool gekry met die stigting van die Grootfontein Agri College wat benewens landbouvakke ook gewone onderrig van gr. 1 tot gr. 12 bied. Die Deutscher Schulverein Grootfontein bedryf sedert 1996 'n privaat Duitse laerskool met sowat 17 leerlinge. Die Nederduitse Gereformeerde Kerk se NG gemeente Grootfontein is in 1945 hier gestig. Die Evangelies-Lutherse Kerk in Namibië (DELK) se plaaslike gemeente is reeds in 1910 tydens die Duitse koloniale bewind gestig. Behati Prinsloo, 'n internasionale model.


Sillamäe is 'n stad in die ooste van Estland. Hierdie artikel is ’n saadjie. Voel vry om Wikipedia te help deur dit uit te brei.


Lillehammer is 'n dorp en munisipaliteit (Noors: kommune) in die Gudbrandsvallei en aan die noordoewer van die Mjøsameer in die provinsie (fylke) Oppland, sowat 180 kilometer noord van die Noorse hoofstad Oslo. Lillehammer het as die gasheerstad van die XVIIde Olimpiese Winterspele in 1994 internasionale bekendheid verwerf. Sedertdien is 'n aantal beduidende sportfeeste soos byvoorbeeld die 2008 Europese handbalkampioenskap in Lillehammer gehou. Hierdie artikel is ’n saadjie. Voel vry om Wikipedia te help deur dit uit te brei.


Cortina d’Ampezzo (Ladinies: Anpëz of Anpezo; historiese Duitse naam: Hayden) is 'n stad en munisipaliteit in die Italiaanse provinsie Belluno (administratiewe gewes Veneto) met 'n bevolking van 5 800. Die stad lê teen 'n hoogte van 1 211 meter bo seevlak in die Dolomiete-reeks (Ampezzaanse Alpe) en is die grootste nedersetting in Ladinia. As 'n bekende wintersportsentrum het Cortina d'Ampezzo as gasheerstad van die Olimpiese Winterspele van die jaar 1956 asook die Alpynse wêreldbekertoernooie van die jare 1932 en 1941 opgetree. Saam met Milaan sal Cortina d'Ampezzo tussen 6 en 22 Februarie 2026 ook die gasheerstad van die Olimpiese Winterspele 2026 wees. Die stad word in ekonomiese en kulturele opsig deur die toerisme oorheers.


Hierdie artikel handel oor die dorp in KwaZulu-Natal. Vir die rivier met dieselfde naam, sien Mooirivier (Tugela-sytak) Mooirivier (Engels: Mooi River) is 'n dorp en rivier in die ooste van Suid-Afrika, in die provinsie KwaZulu-Natal, tussen Howick en Estcourt. Die dorp lê langs die rivier met dieselfde naam en is 1921 gestig en het in 1959 munisipale status verkry. Die oorspronklike plaas het dieselfde naam gedra en was die eiendom van JN Boshoff wat in 1855 president van die Oranje-Vrystaat geword het. Die distrik is 1 523 km2 groot en is by uitstek veewêreld. Die meeste strome in die omgewing bied uitstekende forelhengel-geleenthede. Daar is ook 'n waterval van 80 m hoog in die Mooirivier ongeveer 25 km noordoos van die dorp. Lys van dorpe in Suid-Afrika Op Pad in Suid-Afrika. 1995. B.P.J. Erasmus. ISBN 1-86842-026-4 "Hoofplek Mooirivier". Sensus 2011.


Klinkers s • b • w Sien ook: IFA, Konsonante Waar simbole in pare voorkom verteenwoordig die een na regs 'n geronde klinker. Die Ongeronde halfoop voorklinker is 'n soort klinkerklank wat in sommige gesproke tale gebruik word. Die simbool in die Internasionale Fonetiese Alfabet wat die klank voorstel is <[[Internasionale Fonetiese Alfabet|ɛ]]>, en die ekwivalente X-SAMPA simbool is E. Die klinkerhoogte is middel, wat beteken dat die tong halfpad tussen die oop klinker- en geslote klinker posisies is. Die klinkerposisie is voor, wat beteken dat die tong so ver vorentoe as moontlik in die mond geposisioneer word sonder om 'n versperring te veroorsaak wat dit as 'n konsonant sou veroorsaak dat dit as 'n konsonant geklassifiseer sou word. Die ronding is ongerond, wat beteken dat die lippe nie gerond word nie Gussenhoven (1992:47) Fougeron & Smith (1993:73)


Die Beaufortskaal is ’n empiriese maatreël wat windspoed in verband bring met waargenome toestande op see of land. Die terme “storm” en “orkaan” op die Beaufortskaal dui slegs windsterkte aan. Dit beteken nie noodwendig dat ander swaar weer (byvoorbeeld donderstorms of tropiese siklone) aanwesig is nie. Hierdie artikel is ’n saadjie. Voel vry om Wikipedia te help deur dit uit te brei.


The Sims 2 is ’n strategie/simulasie-spel van Maxis en is ’n vervolg op die suksesvolle spel The Sims. Die strategie is baie dieselfde as in The Sims: Spelers beheer hul karakters (Sims) in verskeie situasies wat die werklike lewe naboots. In The Sims 2 is talle vernuwings aangebring: Dit is volledig in 3D, die Sims word in teenstelling met die eerste weergawe ouer en gaan dood, en hulle het lewensdoele, vrese en begeertes wat verskillende gevolge kan hê as dit vervul word. Hulle het ook genetiese kenmerke wat aan hul kinders oorgedra word. Dit is op 14 September 2004 uitgereik. Die spel was met sy uitreiking dadelik ’n sukses en het (vir daardie tyd) ’n rekordgetal van ’n miljoen kopieë binne die eerste tien dae verkoop. Daar is in 2004 meer as 13 miljoen kopieë verkoop en dit was in dié jaar die beste verkoper onder PR-speletjies, en in April 2008 het die amptelike webtuiste die 100 miljoenste kopie wat verkoop is, gevier. Verskeie uitbreidings (expansion packs) is beskikbaar – die laaste een, The Sims 2: Mansion & Garden Stuff, het in November 2008 verskyn.


Labiodentaal verwys in die fonetiek die vorming van 'n konsonantklank waar klank door die onderlip (Latyn labium) met die botande (Latyn stam dent-) kontak het. Afhangende van die druk waarmee dit gedoen word, die plek wat die tande op die lip inneem, bykomende kromming van die lippe en die mate van deurlating van lug, sal die geproduseerde klank dan gaan van /w/ na /v/. Die resultaat kan ook 'n skerp /f/ wees, maar dit staan los van die labiodentale karakter: /v/ en /f/ is beide labiodentale, en die verskille word in die stembande gegenereer.


'n Glottaal is in fonetiek 'n konsonantklank wat met die glottis uitgspreek word. Dit word baie keer as 'n oorgangstoestand van die glottis gesien sonder 'n artikulasiepunt soos by ander konsonante. In tale soos Tsou tree die glottale egter wel soos tipiese konsonante op.


Stanislaw Moniuszko (5 Mei 1819 - 4 Junie 1872) - was 'n Poolse komponis van romantiekmusiek. Moniuszko is in Ubiel (Wit-Rusland) gebore. Hy is in Warskou (Pole) oorlede. Halka (1858) Flis (1858) Hrabina (1860) Verbum nobile (1861) Straszny dwór (1865) Paria (1868) Cyganie Bajka Wikimedia Commons het meer media in die kategorie Stanislaw Moniuszko. Hierdie artikel is ’n saadjie. Voel vry om Wikipedia te help deur dit uit te brei.


Juliusz Zarębski (28 Februarie 1854 - 15 September 1885) - was 'n Poolse pianis en komponis van romantiekmusiek. Zarębski is in Żytomierz (Oekraïne) gebore. Hy is in Żytomierz (Oekraïne) oorlede. Polonaise triomphale A-dur op. 11 (1882) Hierdie artikel is ’n saadjie. Voel vry om Wikipedia te help deur dit uit te brei.


Maria Szymanowska (14 Desember 1789 - 24 Julie 1831) - was 'n Poolse pianis en komponis van klassieke musiek. Szymanowska is in Warskou (Pole) gebore. Sy is in Sint Petersburg (Rusland) oorlede. Wikimedia Commons het meer media in die kategorie Maria Szymanowska. Hierdie artikel is ’n saadjie. Voel vry om Wikipedia te help deur dit uit te brei.


'n Uitvinding is 'n nuutgevonde oplossing vir 'n probleem, meestal in die vorm van 'n produk. 'n Gedagtesprong is dikwels nodig alvorens die uitvinding gemaak kan word. Uitvindings stel mense in staat om nuwe uitdagings aan te pak. Die persoon wat die uitvinding maak, word die uitvinder genoem. Die 'uitvinding' merk die gebeurtenis wat tot die ontstaan van die oplossing gelei het. Enkele voorbeelde van uitvindings is: dit wiel wat dit moontlik maak om voorwerpe te vervoer die lamp wat lig verskaf sonder vuur dit kompas wat mense help om rigting te bepaal Tydlyn van uitvindings


Isjimbai (Russies: Ишимбай, Basjkiers: Ишембай; Isjembai) is 'n stad in die suide van die Russiese outonome republiek Basjkortostan. Dit vorm die bestuursentrum van die gelyknamige distrik, Isjimbaiski. Die stad lê aan die westelike rand van die Suidelike Oeral, aan die Belaja en sy syrivier die Tairoek, 166 kilometer suid van die hoofstad, Oefa, 30 kilometer suidoos van Sterlitamak en 14 kilometer noordoos van Salawat. Isjimbai het 66 177 inwoners (2014-sensus), wat dit die sewende grootste stad van Basjkortostan maak. Dit is een van die Ru-oliesentra van die Oeralgebergte. Inligtingsportaal van die stad Geargiveer 9 Mei 2008 op Wayback Machine ishimbay Geargiveer 20 Junie 2019 op Wayback Machine Hierdie Rusland-verwante artikel is ’n saadjie. U kan help deur dit uit te brei.


Messina kan verwys na: Messina, Suid-Afrika: 'n stad in die Limpopoprovinsie van Suid-Afrika wat tans as Musina bekend staan. Messina, Italië: 'n stad in die suide van Italië, op die eiland van Sisilië.


Die NG gemeente Moreletapark is met meer as 14 000 belydende en meer as 5 000 dooplidmate verreweg die grootste gemeente van die Nederduitse Gereformeerde Kerk. Die gemeente het in 1985 van die NG gemeente Pretoria-Oosterlig afgestig met 1 200 lidmate. Ds. Sarel Visser was die eerste leraar. Dienste is in die Laerskool Constantiapark se skoolsaal gehou. In 1986 is die tweede leraarspaar beroep. Die woonbuurte binne die gemeente het snel uitgebrei en daar is begin met beplanning vir ’n kerkgebou. In 1988 is ds. Dirkie van der Spuy en sy vrou, Esther beroep. Sy opdrag was kerkbou en die vestiging van omgeegroepe. In 1992 het die gemeente 'n stuk grond in Rubensteinrylaan bekom. Dit was oorspronklik vir ’n Engelsmediumlaerskool uitgehou. Die gemeentesentrum is dieselfde jaar ingewy. Dit het R4 680 595 na terreinverbeterings gekos. Die lidmaattal was toe 3 400. Daar was groot momentum en die inkomste het met 53 persent in een jaar gestyg. In 1993 het die leraars begin spesialiseer en die omgeegroepe het gegroei tot 89. ’n Jeugleraar, ds. Johan de Wet, is in 1994 aangestel. Die kleuterskool is ook in dié jaar gebou wat dubbeldoelig as kategeselokale kon dien.


Die Engelse weergawe van Wikipedia was die eerste uitgawe van hierdie aanlynensiklopedie en is op 15 Januarie 2001 begin. Na omtrent vyf jaar is die miljoenste artikel in Maart 2006 geskep. Hiermee laat hulle die ander Wikipedias, soos die Duitse, Franse en die Nederlandse Wikipedias, ver agter. Slegs een-en-'n-halfjaar later, op 9 September 2007 bereik die Engelstalige Wikipedia reeds hulle tweemiljoenste artikel, op 17 Augustus 2009 hulle driemiljoenste artikel, op 13 Julie 2012 hulle viermiljoenste artikel, op 1 November 2015 hulle vyfmiljoenste artikel en op 23 Januarie 2020 hulle sesmiljoenste artikel. Die Simple English Wikipedia (simplewiki) is 'n variasie waarin die meeste artikels slegs van basiese Engelse woordeskat gebruik maak. Daar is ook die Ou-Engelse (Ænglisc/Angelsaksiese) Wikipedia (angwiki), sowel as 'n toets of  "broeikas"-weergawe vir die Middel-Engelse Wikipedia (emmwiki). Een van die twispunte op die Engelse Wikipedia is oor watter variëteit van Engels voorkeur moet geniet. Die mees voor-die-handliggende kandidate is Amerikaanse Engels, Britse Engels en Internasionale Engels. Daar word besluit dat die dialek wat by die artikel sal pas voorkeur moet geniet.


Lisa Gerrard (* Melbourne, 12 April 1961) is 'n Australiese sangeres en komponis wat internasionale faam behaal het met die groep Dead Can Dance waarvan sy saam met Brendan Perry die kern gevorm het. In 2000 het Gerrard die Golden Globe Award en 'n Oscar vir haar bydrae tot die musiekklankbaan van die rolprent Gladiator gewen. Gerrard het ook aan die musiekklankbaan van Man on Fire gewerk. Sy staan bekend vir haar diep alt-sangstem. Lisa Gerrard se webwerf (en) Hierdie artikel is ’n saadjie. Voel vry om Wikipedia te help deur dit uit te brei.


Die Hartsfield-Jackson Atlanta Internasionale Lughawe (IATA-kode: ATL; ICAO: KATL) is die internasionale lughawe van die stad Atlanta in die deelstaat Georgia in die suidooste van die Verenigde State van Amerika. Die lughawe se bedryfsmaatskappy is die Department of Aviation of the City of Atlanta (Munisipaliteit van Atlanta). Met omtrent 89,4 miljoen passasiers (2007) en 730 000 ton vrag (2006) jaarliks is Hartsfield-Jackson die besigste ter wêreld. Die lughawe beskik oor 5 aanloopbane wat tussen 2 743 en 3 624 m lank is. Verder is die lughawe die tuishawe en primêre spil van Noord-Amerika se grootste lugredery, Delta Air Lines, en van AirTran Airways. Delta se spil is die grootste ter wêreld. Die lughawe het twee terminaalgeboue: die Noordterminaal en die Suidterminaal. Tussen die twee terminale lê die Hoofterminaal met inweeg-toonbanke en sekuriteitsbehere. In die Hoofterminaal bereik die reisigers die vertreksale T, A, B, C en D, E. Die terminaal E bedien internasionale vlugte en was spesiaal vir die Olimpiese Somerspele in 1996 ingerig. Die meeste van die vertreksale is aanmekaar verbind met 'n stel gange, roltrappe en ondergrondse vervoerstelsel (people mover).


Hendrik Witbooi (1830, Pella, Suid-Afrika – Vaalgras, 29 Oktober 1905) was die kaptein (leier) van die Witbooi-Nama, ten tye van die Namibiese volksmoord 1904–1908. Hy staan bekend as 'n groot militêre strateeg en was 'n simbool vir Namibië se stryd om onafhanklikheid. Hendrik Witbooi (ca. 1840- 1905) word beskou as een van die merkwaardigste figure in die geskiedenis van Namibië. Hy was kaptein van die Witboois en later leier van die Namastamme in Namibië. Hy het veral oorlog teen die Herero's gevoer en later met die Duitse gesag gebots. Hendrik Witbooi is in omstreeks 1840 op die sendingstasie Pella net suid van die Oranjerivier gebore. Hy was 'n lid van die Kwowese of Witboois, 'n Khoi-stam waarvan Hendrik se oupa, Cupido (Kido) of David Witbooi (ca. 1780-1875), die leier was. Hendrik se pa is Moses of Klein Kido (ca. 1810 - 1888) genoem. In omstreeks 1850 het die Witboois na Groot-Namakwaland getrek en hulle in die gebied van die Rooinasie by Hoachanas gevestig. Kido het sy woonplek Gibeon genoem.


Adriaan Vlok was die Minister van Wet en Orde in Suid-Afrika vanaf 1986 tot 1991 gedurende die finale jare van apartheid. Gedurende 'n tydperk van intense en toenemende opposisie en politieke onrus het die Suid-Afrikaanse Regering, deur die Staatssekuriteitsraad (SSR), drastiese stappe beplan en geïmplementeer wat ingesluit het die bombardering van, en moorde en sluipmoordmagte gerig op anti-apartheidsaktiviste om hierdie golf teen te werk. Adriaan Johannes Vlok, gebore op 11 Desember 1937 in Sutherland, Noord-Kaap, is die seun van Nicolaas Vlok en Bettie Olivier. Hy word groot op 'n klein plasie naby die Oranjerivier. Hy begin sy skoolopleiding op Laerskool Neilersdrift en matrikuleer aan die Hoërskool Keimoes in 1956. Hierna ondergaan hy drie maande lank militêre opleiding in Pretoria. Hy werk by die Departement van Justisie se landdroskantoor op Keimoes en Upington. Gedurende 1959 en 1966 dien hy as ondersekretaris by die departement se hoofkantoor in Pretoria. Hy voltooi sy Dip Proc aan die Universiteit van Pretoria in 1962. Vlok word aangestel as die privaatsekretaris van Peet Pelser, Minister van Justisie. Na vier maande word hy die assistent-privaatsekretaris van Eerste Minister John Vorster.


Die Lejweleputswa-distriksmunisipaliteit is een van die vyf distriksmunisipaliteite van die Vrystaat. Die setel van die munisipaliteit is in Welkom. Die meeste inwoners in die munisipale gebied is Suid-Sothosprekend. Die munisipaliteit se kode is DC18. Die munisipaliteit word begrens deur: Dr. Kenneth Kaunda (DC40) in die noorde Fezile Dabi (DC20) in die noordooste Thabo Mofutsanyana (DC19) in die suidooste Xhariep (DC16) in die suidweste Frances Baard (DC9) in die weste Dr. Ruth Segomotsi Mompati (DC39) in die noordweste Die munisipaliteit bestaan uit die volgende plaaslike munisipaliteite: Die volgende statistiek is van die sensus in 2001. Verkiesingsuitslae vir die munisipaliteit in die Suid-Afrikaanse algemene verkiesing van 2004. Bevolking 18 en ouer: 418 466 [63.69% van die totale bevolking] Totale stemme: 234 060 [35.62% van die totale bevolking] Stempersentasie: 55.93% van die persentasie van die stemgeregdigdes Lejweleputswa-dm webblad Munisipale Afbakeningsraad Geargiveer 26 April 2009 op Wayback Machine StatsSA sensus 2001 blad Geargiveer 12 Desember 2005 op Wayback Machine OVK 2004 verkiesingsuitslae Geargiveer 16 Mei 2006 op Wayback Machine


Die uThukela-distriksmunisipaliteit is een van die 10 distriksmunisipaliteite van KwaZulu-Natal. Die setel van die munisipaliteit is in Ladysmith. Die meeste inwoners in die munisipale gebied is Zoeloesprekend. Die munisipaliteit se kode is DC23. Die munisipaliteit word begrens deur: Amajuba (DC25) in die noorde uMgungundlovu (DC22) in die ooste uMzinyathi (DC24) in die suide die koninkryk van Lesotho in die suidweste Thabo Mofutsanyane (DC19) in die weste Die munisipaliteit bestaan uit die volgende plaaslike munisipaliteite: Die volgende statistiek is van die sensus in 2001. Verkiesingsuitslae vir die munisipaliteit in die Suid-Afrikaanse algemene verkiesing van 2004. Bevolking 18 en ouer: 350 092 [53.29% van die totale bevolking] Totale stemme: 177 230 [26.98% van die totale bevolking] Stempersentasie: 50.62% van die persentasie van die stemgeregtigdes uThukela-dm webblad Munisipale Afbakeningsraad Geargiveer 26 April 2009 op Wayback Machine StatsSA sensus 2001 blad Geargiveer 12 Desember 2005 op Wayback Machine OVK 2004 verkiesingsuitslae


The Mercury (voorheen die Natal Mercury) is 'n Engelstalige oggendblad wat sedert 25 November 1852 in Durban uitgegee word. Dit word sedert Januarie 1878 daagliks uitgegee en is tans in die besit van Independent News & Media. Die sirkulasie was in 1974 byna 80 000, in 1982 60 000, maar in 2008 net 40 000. Lys van Suid-Afrikaanse dagblaaie Rosenthal, Eric, Encyclopaedia of Southern Africa, Juta and Company Limited, Kaapstad en Johannesburg, 1978. Die koerant se webwerf Hierdie artikel is ’n saadjie. Voel vry om Wikipedia te help deur dit uit te brei.


Die Fezile Dabi-distriksmunisipaliteit (voorheen bekend as die Noord-Vrystaat-distriksmunisipaliteit) is een van die 5 distriksmunisipaliteite van die Vrystaat. Die setel van die munisipaliteit is in Sasolburg. Die meeste inwoners in die munisipale gebied is Suid-Sothosprekend. Die munisipaliteit se kode is DC20. Die munisipaliteit word begrens deur: Sedibeng (DC42) in die noorde Gert Sibande (DC30) in die noordooste Thabo Mofutsanyane (DC19) in die suidooste Lejweleputswa (DC18) in die weste Dr. Kenneth Kaunda (DC40) in die noordweste Die munisipaliteit bestaan uit die volgende plaaslike munisipaliteite: Die kleinste dorp in die Vrystaat, Reitzburg, is in die Fezile Dabi-distriksmunisipaliteit. Die volgende statistiek is van die sensus in 2001. Verkiesingsuitslae vir die munisipaliteit in die Suid-Afrikaanse algemene verkiesing van 2004. Bevolking 18 and ouer: 293 994 [63.87% die totale bevolking] Totale stemme: 182 833 [39.72% die totale bevolking] Stempersentasie: 62.19% van die persentasie van die stemgeregtigdes Munisipale Afbakeningsraad Geargiveer 26 April 2009 op Wayback Machine StatsSA sensus 2001 blad Geargiveer 12 Desember 2005 op Wayback Machine OVK 2004 verkiesingsuitslae Geargiveer 16 Mei 2006 op Wayback Machine


Die Namakwa-distriksmunisipaliteit is een van die 5 distriksmunisipaliteite van die Noord-Kaap. Die setel van die munisipaliteit is in Springbok. Die meeste inwoners in die munisipale gebied is Afrikaanssprekend. Die munisipaliteit se kode is DC6. Die munisipaliteit word begrens deur: die republiek van Namibië in die noorde ZF Mgcawu (DC8) in die noordooste Pixley ka Seme (DC7) in die ooste Sentraal Karoo (DC5) in die suidooste Kaapse Wynlande (DC2) in die suide Weskus (DC1) in die suidweste die Atlantiese oseaan in die weste Die munisipaliteit bestaan uit die volgende plaaslike munisipaliteite: Die volgende statistiek is van die sensus in 2001. Verkiesingsuitslae vir die munisipaliteit in die Suid-Afrikaanse algemene verkiesing van 2004. Bevolking 18 en ouer: 70 397 [65.11% van die totale bevolking] Totale stemme: 44 220 [40.90% van die totale bevolking] Stempersentasie: 62.82% van die persentasie van die stemgeregtigdes Namakwa-dm webblad Munisipale Afbakeningsraad Geargiveer 26 April 2009 op Wayback Machine StatsSA sensus 2001 blad Geargiveer 12 Desember 2005 op Wayback Machine OVK 2004 verkiesingsuitslae Geargiveer 16 Mei 2006 op Wayback Machine


Jong Dames Dinamiek was ’n landswye (in Suid-Afrika) vroue-organisasie wat met alle kulture netwerk en vroue bemagtig het. Die organisasie was nie-polities en lidmaatskap was oop aan alle vroue met die doel om te netwerk en hulleself en ander vroue te bemagtig. Die leuse van JDD was: "Deugsaam en Dinamies". Deugsaam verwys na die deugsame vrou van Spreuke 31 en is die doel van die aktiwiteite van JDD. Dinamies verwys na die dinamiese groei en ontwikkeling van die organisasie en haar lede. JDD het daarna gestreef om 'n positiewe verskil in die lewe van vroue te maak. Die organisasie is in 1977 gestig deur Mariëtta Marx toe daar onder jong Afrikaanssprekende vroue die behoefte ontstaan het aan ’n organisasie wat vroue bemagtig en ondersteun. Die eerste tak is op 10 Augustus 1977 by RAU in Johannesburg gestig en op 30 September 1987 word JDD ’n volwaardige lede-organisasie met hul eie hoofbestuur. Verskeie nuwe takke word steeds landswyd gestig. Voor Januarie 2011 kon slegs vroue tussen die ouderdomme van 18 en 40 aan die JDD behoort. Vir vroue bo 40 jaar oud was daar die Vriende van JDD wat saam met JDD-lede vergader en gewoeker het.


Die Gryshemde was die belangrikste van ’n reeks klein fascistiese of proto-fascistiese groeperings wat in die 1930’s en 1940’s in Suid-Afrika gestig is. Aanvanklik het die naam “Gryshemde” slegs na die burgermag van Louis Weichardt se “Suid-Afrikaanse Nie-Joodse Nasionaal-Sosialistiese Beweging” verwys (wat ook as “Suid-Afrikaanse Christelike Nasionaal-Sosialistiese Beweging” bekend gestaan het), ’n beweging van Nazi-simpatiseerders wat in 1933, een jaar ná die stigting van die Suid-Afrikaanse tak van die Duitse Nazi-party NSDAP se buitelandse afdeling NSDAP-AO (NSDAP-Auslandsorganisation), in die lewe geroep is. Die naam is dan ook vinnig gebruik om na die beweging self te verwys. Weichardt se beweging was net soos sy Duitse voorbeeld besonder anti-Semities, en die Gryshemde is as die Suid-Afrikaanse eweknie van die Duitse Sturmabteilung (SA) georganiseer. Dit was opvallend dat die Gryshemde nie ’n suiwer Afrikaner-beweging was nie, maar eerder op altwee blanke taalgroepe gemik was. Ondanks sy strewe na eenheid het daar ook in die Gryshemde se geledere verdeeldheid ontstaan sodat ’n aantal kleiner splintergroepe in die lewe geroep is soos Johannes von Moltke se "Suid-Afrikaanse Fasciste".


Ernst Werner von Siemens (* 13 Desember 1816 in Lenthe (Duitsland), † 6 Desember 1892 in Berlyn) was 'n Duitse uitvinder en nyweraar. Siemens het tot die uitvinding en ontwikkeling van elektriese motore bygedra en het ook die elektriese wetenskap help vervolmaak. Die eenheid siemens vir elektriese geleidingsvermoë is na hom vernoem. Wikimedia Commons het meer media in die kategorie Werner von Siemens. Duitstalige Wikipedia: Werner von Siemens Nederlandstalige Wikipedia: Werner von Siemens SI-eenhede vernoem na mense Hierdie artikel is ’n saadjie. Voel vry om Wikipedia te help deur dit uit te brei.


Harrisburg (Deitsch: Harrisbarrig) is die hoofstad en tiende grootste stad van die deelstaat van Pennsilvanië. Dit is geleë aan die oostelike kant van die Susquehanna Rivier. Dit het 'n bevolking van sowat 47 196 mense. Harrisburg is genoem na John Harris, wat 'n Engelse handelaar was.


SV Alemannia Waldalgesheim is 'n sportklub uit Waldalgesheim in die deelstaat Rynland-Palts in Duitsland, veral bekend vir sy sokkerafdeling. Benewens sokker het die klub onder meer afdelings vir tennis en basketbal. Die klub is in 1910 gestig as Sportverein Alemannia Waldalgesheim en het teen 1930 sy eie sokkerveld besit. Die klub het sy senior span se bedrywighede tydelik gestaak gedurende die Tweede Wêreldoorlog en slegs met sy jeugspan voortgegaan. Na die oorlog is die klub in 1946 herstig as SV Waldalgesheim en in 1950 het die span weer die tradisionele naam teruggeneem. Die span se grootste prestasie was om die Oberliga te haal in 2008. Amptelike klubwerf Geargiveer 22 Oktober 2008 op Wayback Machine


The Rep, wat vroeër die Daily Representative en intussen The Representative was, is een van die oudste koerante in Suid-Afrika en het die eerste keer in 1859 verskyn. Dit verskyn tans weekliks op 'n Vrydag op Queenstown, en verkoop 5 466 eksemplare. In 1974, toe dit 'n aandblad was, was die sirkulasie 1 700. Die koerant behoort tans aan Avusa Media Limited. Lys van Suid-Afrikaanse dagblaaie Avusa Media Limited se handelsmerke Geargiveer 31 Maart 2009 op Wayback Machine The Rep se tuisblad Geargiveer 13 September 2008 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Daily News is 'n middagblad in Durban wat deur Independent News & Media uitgegee word. Die koerant het van sy ontstaan in 1878 as tweede dagblad in die land naas die Cape Times as die Natal Mercantile Advertiser bekend gestaan. Die naam het later Natal Advertiser (in Augustus 1937), Natal Daily News en uiteindelik Daily News geword. Net soos die ander groot koerante van Independent News & Media het die Daily News se sirkulasie die afgelope 40 jaar gedurig gedaal, van meer as 100 000 in 1973 tot sowat 50 000 in 2008. The Mercury, die maatskappy se oggendblad in Durban, se sirkulasie het gedaal van 78 000 in 1973 tot 40 000 in 2008. Lys van Suid-Afrikaanse dagblaaie Rosenthal, Eric, Encyclopaedia of Southern Africa, Juta and Company Limited, Kaapstad en Johannesburg, 1978. Die koerant se webwerf


Mangaung kan na een van die volgende verwys: Mangaung Metropolitaanse Munisipaliteit, munisipale gebied wat in 2000 gevorm is deur die saamvoeging van die munisipaliteite van onder meer Bloemfontein, Botshabelo, Thaba Nchu in een administrasie. Mangaung-gevangenis, tronk in Bloemfontein. Die Sotho naam vir Bloemfontein. 'n Voorstad van Bloemfontein


Skaakmat (baie keer afgekort na mat) is die doel van skaak (en ander bordspele van die sjatoerangafamilie) en word bereik wanneer die teenstander se koning aangeval word en vasgekeer op so 'n wyse dat die koning op geen wettige wyse uit die aanval kan ontsnap nie. Die speler wie se koning in skaakmat is verloor die spel sodra hy of sy in skaakmat is. In praktyk gee meeste spelers oor as dit duidelik is dat skaakmat nie vermy kan word nie. As 'n koning aangeval word maar die aanval afgeweer kan word is die koning in skaak maar nie in skaakmat nie. As 'n speler nie in skaak is nie maar geen wettige skuiwe kan uitvoer nie (dit wil sê enige moontlike skuif sou die koning in skaak plaas) is die resultaat pat en eindig die skaakspel gelykop (in ander spelle verloor die speler wat in pat is). 'n Skuif wat die teenstander in skaakmat plaas word in algebraïese notasie met die kardinaalteken (#) aangedui – byvoorbeeld, 34.Dh8# of deur "++". (Die simbool "++" word egter ook soms gebruik om dubbele skaak aan te dui.)


Sedert uniewording in 1910 is Suid-Afrika in provinsies verdeel. Daar was oorspronklik vier provinsies (voorheen kolonies), maar sedert 1994 is daar nege. Elke huidige en vorige provinsie het sy eie amptelike wapen wat deur die provinsiale regering getoon word, bv. op sy Offisiële Koerant en sy briefhoofde. Transvaal Kaapkolonie Natal Oranje-Vrystaat Slegs drie uit die vier kolonies wat die oorspronklike provinsies geword het, het wapens gevoer, nl Kaapland, Natal en die Oranje-Vrystaat. Transvaal het nie 'n wapen gehad nie. Alhoewel die provinsiale administrasies nie die wetlike opvolgers van die vorige koloniale regerings was nie, het Kaapland, Natal, en die OVS die kolonies se ampswapens oorgeneem en niemand het daarteen beswaar gemaak nie. In 1911 het koning George V die onderskeie kwartiere van die landswapen aan die provinsies toegeken, maar die regering het nie die provinsiale administrasies daarvan ingelig nie en hierdie wapentoekennings is uiteindelik in 1954 deur koningin Elizabeth II op versoek van die unieregering teruggetrek. Die OVS het in 1925 opgehou om die ou Oranjerivierkolonie se wapen te gebruik en in 1937, na twaalf jaar sonder 'n wapen, het die provinsie die wapen van die ou OVS republiek aangeneem.


In elektronika is dotering die proses waartydens sekere chemiese elemente by 'n halfgeleier gevoeg word om die elektriese geleibaarheid daarvan te verander. Hierdie elemente is klein onsuiwerhede. Dit word gedoen om diodes te skep wat elektrisiteit in een rigting laat beweeg, of om transistor- en halfgeleier skakelaars te maak. Wanneer die element boor by silikon gevoeg word, word die boordopmiddel 'n aanvaarder genoem, want dit hou daarvan om elektrone te aanvaar. Wanneer die element fosfor by silikon gevoeg word, word die fosfor 'n donateur genoem, want dit hou nie van elektrone nie. Daar bestaan twee tipes dotering, naamlik n- en p-dotering. Woodyard, John R. "Nonlinear circuit device utilizing germanium" Verenigde State, Patent 2,530,110. Sparks, Morgan and Teal, Gordon K. "Method of Making P-N Junctions in Semiconductor Materials", Verenigde State, Patent 2,631,356 Hierdie artikel is ’n saadjie. Voel vry om Wikipedia te help deur dit uit te brei.


Naboomspruit is 'n dorp in die Limpopoprovinsie in die noorde van Suid-Afrika, sowat 40 kilometer suidwes van Potgietersrus (Mokopane) en aan die voet van die Waterberge. Die dorp is genoem na die nabome (euphorbias) wat langs die oewers van 'n nabygeleë spruit groei. Sedert 2002 staan Naboomspruit ook onder sy nuwe naam Mookgophong bekend, maar hierdie naam word - in teenstelling met ander naamveranderings in die Limpopoprovinsie - nouliks gebruik. Naboomspruit is in 1910 gestig nadat die prospekteerder Adolph Erasmus tinneerslae op die plase Doornhoek en Welgevonden ontdek het. Met die stormloop van fortuinsoekers het binne enkele maande 'n besige myndorpie ontstaan. In 1925 het Erasmus ook platina op Rietfontein, 'n plaas in die Waterberge, gevind. Naboomspruit het sodoende selfs meer myners gelok, en danksy die vinnige bevolkingsgroei het die dorp in 1938 munisipale status verwerf. Vandag word in die distrik gemengde boerdery met veeteelt (beeste), mielies, grondbone en sitrusvrugte bedryf. Die plaaslike mineraalbronne is deur privaat maatskappye as ontspannings- en vakansieoorde ontwikkel. Gereformeerde kerk Naboomspruit Lys van dorpe in Suid-Afrika "Hoofplek Naboomspruit". Sensus 2011.


Die 2003 Drienasiesreeks is deur Nieu-Seeland gewen.


'n Sentrifugale reëlaar is 'n apparaat wat die snelheid van 'n masjien reël of by 'n windmeul die afstand tussen die twee meulstene beheer. Wanneer 'n voorwerp roteer, sal weens die middelpuntvlietende krag die massa van die voorwerp na buite geslinger word. Dit veroorsaak 'n krag wat 'n reëlaar kan bedien. Die reëlaar op die afbeelding het twee gewigte wat aan arms hang. Die swaartekrag hiervan word gebruik as krag om na gelang van afnemende toere die gewigte weer terug te laat beweeg. Hierdie soort reëlaar kan uitsluitlik vertikaal gemonteer word. Wanneer tussen beide gewigte 'n trekveer aangebring word, ontstaan 'n reëlaar wat ook in ander posisies bruikbaar is. Deur die konstruksie sodanig uit te voer dat by 'n toenemende snelheid die reëlaar, wat die snelheid van die masjien reël, af te knyp (sluit) word 'n reëlaarstelsel verkry. Die eerste sentrifugale reëlaar is in 1788 ontwerp deur James Watt. Sy reëlaar het die snelheid van 'n stoomenjin beheer. Hierdie uitvinding was 'n bydraende oorsaak van die Industriële Revolusie. Die sentrifugale reëlaar word dikwels as voorbeeld aangegee vir terugkoppeling of terugvoer in 'n dinamiese stelsel.


São Paulo Futebol Clube is 'n Brasiliaanse sokkerklub in die stad São Paulo. Die klub is op 25 Januarie 1930 gestig. São Paulo is een van die suksesvolste klubs in Brasilië, en het verskeie nasionale en internasionale pryse behaal, waaronder twee wêreldbekers vir klubspanne. Hulle tuisstadion is die Estádio Cícero Pompeu de Toledo, wat ook as Morumbi bekend staan, met 'n kapasiteit van 67 052 sitplekke. São Paulo FC – Ken en verstaan die geskiedenis van driekleur SPFC se webtuiste Hierdie artikel is ’n saadjie. Voel vry om Wikipedia te help deur dit uit te brei.


Freetown kan verwys na: Freetown, Sierra Leone, die hoofstad en grootste stad van Sierra Leone. Freetown, Alabama Freetown, Indiana Freetown, Kentucky Freetown, Massachusetts Freetown, Louisiana Freetown, New York Freetown (East Hampton), New York Freetown, Bahamas: die hoofstad van die Bahamas.


Theunissen is 'n dorp in die middel van die Vrystaat, in Suid-Afrika sowat 39 km noordwes van Winburg en 122 km noord van Bloemfontein. Die dorp lê op die rand van die Vrystaatse Goudveld. Die dorp is genoem na kommandant Helgaardt Theunissen leier van die plaaslike kommando tydens die Tweede Vryheidsoorlog. Die stigting van Theunissen het met baie stryd gepaard gegaan, want ook hier, soos dikwels wanneer 'n dorp aangelê word, was daar twee groepe. Die een groep, bestaande uit boere en nedersetters in die omgewing van Winburgweg het as leier gehad kmdt. Helgaardt Theunissen. In 1906 het hulle 'n versoekskrif aan die Vrystaatse Volksraad gerig in die stigting van 'n dorp. Die ander groep, inwoners van die dorp en distrik Winburg, het ook 'n petisie onderteken deur 67 persone, aan die Volksraad gestuur en die stigting van 'n dorp bestry omdat 'n dorp so naby aan Winburg die plaaslike handel en besighede sou benadeel. Die Volksraad het 'n kommissie (die landmeter-generaal en mnre. J.W.G. Steyn en W.J.C. Brebner) aangestel om die saak te ondersoek.


'n Molekulêre sif (soms kortweg 'n molsif genoem) is 'n materiaal wat klein porieë bevat met 'n eenvormige en presiese grootte wat gebruik kan word as 'n adsorbent vir gasse en vloeistowwe. Molekules wat klein genoeg is gaan deur die porieë en word geadsorbeer terwyl groter molekules nie geadsorbeer word nie. Dit verskil van 'n gewone filter in die sin dat die werking op 'n molekulêre vlak geskied. 'n Water molekule kan byvoorbeeld klein genoeg wees om deur te gaan terwyl groter molekules nie sal ingaan nie. Om hierdie rede kan molekulêre siwwe dikwels as droogmiddel gebruik. 'n Molekulêre kan gewoonlik meer as 22% van sy gewig in water adsorbeer. Molekulêre siwwe bestaan dikwels uit aluminiumsilikaat minerale, klei, poreuse glase, mikroporeuse houtskool, zeoliete, geaktiveerde koolstof of sintetiese stowwe wat oop strukture het waardeur klein molekules soos stikstof en water kan diffundeer. Molekulêre siwwe word dikwels in die petrochemiese nywerhede ingespan, veral vir die suiwering van gasstrome en in die chemiese laboratorium vir die skeiding van stowwe en die uitdroog van reaksiemateriale.


Hierdie is 'n lys van botaniste volgens hulle outeurs afkorting, insluitende die gevestig deur Brummitt & Powell (1992), ontwerp vir die aanhaling van die botaniese name wat hulle gepubliseer het. Vir hierdie doel is 'n standaard indeks beskikbaar, gepubliseer deur Royal Botanic Gardens, Kew in 1992. Gebruik van die lys word aanbeveel deur Rec. 46A Note 1 van die ICBN. Hierdie lys word op datum gehou en kan besigtig word by IPNI. Neem kennis dat in sommige gevalle 'n "outeurs afkorting" bestaan uit 'n volle van, terwyl ander gevalle die van nie net alleen afgekort is nie, maar ook vergesel word deur die voorletters. In hierdie lys is daar geen spasie tussen die voorletters and van (of sy afkorting). Sien ook die lys van botaniste, Lys van Suid-Afrikaanse plant botaniese outeurs en Kategorie:Suid-Afrikaanse botanici. A.A.Eaton – Alvah Augustus Eaton (1865–1908) Aarons. – Aaron Aaronsohn (1876–1919) Abbayes – Henry Nicollon des Abbayes (1898–1974) Abedin – Sultanul Abedin (fl. 1986) A.Berger Alwin Berger (1871–1931) A.Br. – Addison Brown (1830–1913) A.Braun – Alexander Karl Heinrich Braun (1805–1877) A.Camus – Aimée Antoinette Camus (1879–1965) Ach.


Sir Christopher Wren (20 Oktober 1632 – 25 Februarie 1723) was 'n Britse wetenskaplike en argitek. Wren het 53 kerke ontwerp, waaronder St. Paul se Katedraal, asook baie ander merkwaardige geboue. Hy was ook die stigter van die Royal Society (waarvan hy president was van 1680 - 1682) en sy wetenskaplike werke is deur beide Sir Isaac Newton en Blaise Pascal aangeslaan. Wren is na sy dood in Sint Paul se Katedraal begrawe. Die opskrif op die eenvoudige grafsteen lees Lector, si monumentum requiris, circumspice: "Leser, as u sy monument soek, kyk om u heen". Dit is veral vir dié gebou dat Wren vandag nog bekend is; die katedraal is een van die min in Engeland wat na die Middeleeue gebou is. Ná die Groot Brand van Londen in 1666 is Wren genader om die ruïnes van die verwoeste katedraal opnuut te laat herrys. Wren was gefassineer deur die koepels wat hy tydens sy besoeke aan Frankryk gesien het en die ontwerp en die bou van die katedraal het van 1675 tot 1710 geduur. In die tussentyd het Wren baie ander gebou ontwerp, waaronder 50 ander kerke, waarvan baie nog steeds bestaan.


Synergy is 'n maatskappy wat deur die regering van Wes-Australië besit word. Synergy is Wes-Australië se grootste handelaar van energie met ongeveer 900 000 nywerheids-, kommersiële en huishoudelike kliënte met 'n totale jaarlikse inkomste van meer as $1,5 miljard (AUD). Synergy verskaf kliënte wat aan die South West Interconnected System (SWIS) verbind is wat die gebied van Kalbarri in die noorde tot by Albany in die suide en Kalgoorlie in die ooste beslaan. Die maatskappy verkoop elektrisiteit aan huishoudelike en besigheidsgebruikers asook gas aan grootskaalse besighede. Die primêre aktiwiteite van Synergy sluit in die aankoop van energie, bemarking en kliëntediens, die uitreik van rekenings en hantering van betalings. Synergy bestuur 'n kliënte dienssentrum en 'n beperkte telebemarkingsdiens. Verder word daar na groot kliënte se belange omgesien deur 'n span bestuurders wat aan sulke groot rekeninge toegewy is. Synergy verkoop ook geakkrediteerde hernubare energie onder die NaturalPower en EasyGreen handelsname en verskaf ook 'n reeks dienste ten opsigte van energiedoeltreffendheid aan sy kliënte.


Gossip (voorheen The Gossip) is 'n drieledige Amerikaanse indierockgroep wat uit voorsangeres Beth Ditto, kitaarspeler Brace Pain en tromspeler Hannah Blilie bestaan. Die groep was relatief onbekend totdat hulle sukses behaal het met hul derde ateljeealbum, Standing in the Way of Control. That's Not What I Heard (2001) Movement (2003) Standing in the Way of Control (2006) Music For Men (2009) A Joyful Noise (2012) http://www.blackbookmag.com/article/mcqueen-beth-ditto-the-gossip-frontwomans-alexander-mcqueen-shoot-and-sasst/7319 Geargiveer 28 September 2011 op Wayback Machine Besoek op 2009-24-04 Amptelike webwerf Geargiveer 19 Desember 2008 op Wayback Machine (en) Gossip op Twitter (en) MySpace-profiel (en) Hierdie artikel is ’n saadjie. Voel vry om Wikipedia te help deur dit uit te brei.


Eartha Kitt (17 Januarie 1927 - 25 Desember 2008) was 'n Amerikaanse aktrise, sangeres en kabaretster wat onder meer vir haar kersfeesliedjie Santa Baby uit die jaar 1953 bekend gestaan het. Orson Welles het haar as die "opwindendste vrou ter wêreld" ("most exciting woman in the world") beskryf. In die derde seisoen van die televisiereeks Batman het sy in die 1960's die rol van Catwoman vertolk en sodoende Julie Newmar vervang wat vir die finale seisoen nie meer beskikbaar was nie. Kitt is as Eartha Mae Keith op 'n katoenplantasie in North, 'n klein dorp in Orangeburg County naby Columbia (deelstaat Suid-Carolina), gebore. Haar moeder was van Cherokee- en Afro-Amerikaanse, haar vader van Duitse en Nederlandse afkoms. Sy het beweer dat sy uit 'n verkragting gebore is. Kitt is deur die suster van haar moeder, Anna Mae Riley, grootgemaak - 'n Afro-Amerikaanse vrou wat deur Kitt as haar biologiese ma beskou is. Riley het haar niggie later in die sorg van pleegouers geplaas wat haar egter na bewering mishandel en verwaarloos het.


Nouakchott (Arabies: نواكشوط, Berbies: Nawākšūṭ (plek van winde)) is die hoofstad van Mauritanië en het 'n bevolking van 881 000 gehad in 2008 met 'n oppervlakte van 1 000 km². Dit is by verre die grootste stad en het ook die tweede grootste hawe in die land. Nouakchott was maar 'n klein vissersdorpie van 200 mense tot in 1958. Sy gematigde klimaat en die gerieflike plasing van Nouakchott aan die Atlantiese Oseaankus is teen die einde van die Franse koloniale tydperk gekies om 'n dorp te vestig, 'n hoofstad vir die land wat onafhanklikheid te wagte was. Teen onafhanklikheid in 1960 was die bevolking nog steeds in die vier-syfer-reeks; maar deur landelik-stedelike migrasie as 'n gevolg van die ekonomiese krisis en droogtes in die 1970's en 1980's, het die bevolking sederdien opgeskiet tot meer as 890 000 in 2010, grootliks onbepland. Die meeste van die nuwelinge bly ver van die beplande Westerse-styl besigheidsentrum in ruim oop gebiede, meestal in goedkoop hotelle en kwartiere met onvoldoende infrastruktuur op alle gebiede.


Die Oeraalse taalfamilie bestaan uit ongeveer 30 verwante tale wat deur knap 25 miljoen mense gepraat word hoofsaaklik in Oos- en Noord-Europa en in Noordwes-Asië. Die mees gesproke tale behoort tot die Fins-Oegriese subgroep. Dit sluit in Fins, Estnies, Hongaars en Samies. Saam met die Samojeedse taalgroep vorm hulle die Oeraalse tale. Die Oeraalse taalfamilie is 'n verspreide en gefragmenteerde taalgroep wat strek van die Oosseestrande tot by die Jenisejrivier en die Tajmyr-Skiereiland in Siberië. Verder is Hongaars 'n westelike uitlêer. Tipologies verskil die Oeraalse tale wyd, maar 'n paar gemene eienskappe kan wel geïdentifiseer word: 'n ryk agglutinerende morfologie, veral 'n ryk naamvalstelsel met tot 20 naamvalle in sommige tale, ontkenning word met hulpwerkwoorde bewerkstellig en sommige van die tale word gekenmerk deur vokaalharmonie. Die benaming Oeraalse tale word sedert die vroeë 18de eeu gebruik, en is gegrond op die feit dat meeste van die tale hulle naby die Oeralgebergte bevind, op die grens van Asië en Europa. Die gemene oorsprong van die Oeraalse tale, dus protooeraals, is waarskynlik in sentraal of suidelike Oeralomgewing. Hierdie aangenome oertuiste was bepalend vir die taalfamilie se naam.


Sokoto is 'n stad, 'n staat en 'n rivier in die noord-weste van Nigerië. Sokoto staat : 'n staat in die noord-weste van Nigerië. Sokoto stad : die hoofstad en grootste stad van Sokoto staat. die Sokotorivier : 'n rivier dat gaan deur Sokoto stad en is in die Sokoto staat.


ǁKaras is een van die 14 streke van Namibië, en die mees suiderlike en minste bevolking van die 14 streke van Namibië. Die hoofstad is Keetmanshoop. Karas se hoofdorp is Keetmanshoop en die grootste dorp is Lüderitz. In die ooste is ǁKaras deels in die Kalahari-woestyn geleë en in die weste in die Namibwoestyn. In die weste grens dit aan die Atlantiese Oseaan, in die ooste en suide aan Suid-Afrika en in die suide vloei die Oranjerivier. ǁKaras was tot om middernag op 8 Augustus 2013 Karas. Dit kan ook as !Karas gespel word. ǁKaras se westelike grens is die oewers van die Atlantiese Oseaan. Die ligging in Namibië se suide beteken dat dit 'n lang grens in die suide en ooste met die Noord-Kaap Provinsie van Suid-Afrika deel. In die binneland is dit die Hardap-streek in die noorde. Die streek is oorwegend 'n klein veeboerdery area, wat hoofsaaklik bestaan uit diere soos skape of bokke. Wildboerdery en besproeiingsboerdery langs die Naute Dam en die Oranjerivier het aansienlik belangriker geword.


Woties (vad’d’a tšeeli) is die taal wat deur die Wote van Ingermanland gepraat word. Dit is nouverwant aan Esties en behoort tot die Oosseefinse tak van die Fins-Oegriese tale. Woties word net in twee dorpies, Krakolye en Luzhitsy in die Kingisepp distrik gepraat en is op die rand van uitsterwing. In 1989 was daar slegs 62 sprekers waarvan die jongste in 1938 gebore is. Teen 2005 was daar moontlik slegs 20 sprekers oor. In 1848 was daar nog 5 148 Wote maar in die 19de eeu was die taal reeds aan die agteruitgaan ten gunste van Russies. Dié agteruitgang het onder Sowjetbewind versnel en teen die begin van die Eerste Wêreldoorlog was daar slegs 1 000 sprekers. Die Wotiese bevolking het tussen 1926 en 1959 met 90% gedaal. Sedertdien het die Wote meestal hulle etniese identiteit verberg en hulle as Russe voorgehou in 'n oorwegend Russiese omgewing. Woties het oorspronklik verskeie dialekte gehad naamlik die Westelike, Oostelike, Kukkusi en Kreevin-dialekte, lg. 'n enklave in Letland. Kreevin het in die 19de eeu uitgesterf en die Oostelike dialek in die 1960's. Staff writer (24 Desember 2005).


Die Karpatiese Gebergte (Pools, Slowaaks en Tsjeggies: Karpaty; Oekraïens: Карпати, Karpaty; Roemeens: Carpați; Hongaars: Kárpátok; Serwies: Карпати, Karpati) is 'n hooggebergte in Sentraal-, Oos- en Suidoos-Europa. Die Karpate word verdeel in die Beskide (met die Bieszczady), die Woudkarpate, die Oos-Karpate en die Suid-Karpate. Die gebergte is geleë in Hongarye, Oekraïne, Pole, Roemenië, Serwië, Slowakye en Tsjeggië. Die Karpate vorm 'n meer as 1300 km lange en 100–350 km wye boog, wat na die weste geopen is en naby Bratislava as voortsetting van die Alpe begin en weer in Noordwes-Serwië eindig. Die gebergte se hoogste deel vorm die Tatra met Gerlachovský štít (2 655 m) aan die grens tussen Pole en Slowakye, gevolg deur die Suid-Karpate met Moldoveanu (2 544 m) in Roemenië. In die Karpate ontspring riviere soos Dnister, Proet, Siret, Tisza en Vistula. Wikimedia Commons het meer media in die kategorie Karpate. (en) Toerisme-inligting oor Karpate op Wikivoyage (en) "Carpathian Mountains".


Creed is 'n Amerikaanse post-grunge musiekgroep van Tallahassee, Florida wat gewild geraak het in die laat 1990's en vroeë 2000's. Die groep het ontbind in 2004 na drie multi-platinum albums met 'n geraamde 35 miljoen verkope wêreldwyd waarvan 26 miljoen in Amerika was. Alhoewel die drie instrumentspelers, en later ook Scott Stapp, daarop aangedring het dat Creed iets van die verlede was het gerugte in laat 2008 die ronde begin doen dat daar 'n moontlike reünie sou wees, maar dit is aanvanklik afgemaak op 27 April 2009. Op hierdie datum, na maande van spekulasie, is op Creed se amptelike webtuiste aangekondig dat die groep herenig is en dat hulle in die proses is om 'n nuwe album op te neem met die titel Full Circle en dat daar 'n toer op sou volg. Die groep toer tans om die nuwe album te bemark wat op 17 Oktober bekend gestel gaan word. Creed het tot stand gekom nadat Scott Stapp en Mark Tremonti, wat vriende was aan die Florida State Universiteit asook hoërskool klasmaats aan die Lake Highland Prepatory School in Orlando, besluit het om 'n musiekgroep te begin.


Die Nasionale Kunstefees (soms ook bekend as Grahamstadfees) is een van die grootste kunstefeeste in die wêreld naas die Edinburghfees in Skotland. Dit vind jaarliks plaas in Grahamstad, 'n ou 1820-Setlaardorp in die Oos-Kaap en tuiste van die Rhodes-universiteit, en strek oor 'n periode van byna twee weke tussen Junie en Julie. Die Nasionale Kunstefees het as 'n projek van die Grahamstad-stigting in 1974 begin en ontwikkel tot die leidinggewende kunstefees op die Afrika-kontinent. Die fees word jaarliks bygewoon deur nagenoeg 50 000-120 000 feesgangers. Die fees sluit dramas, danse, operas, musiek, visuele kunste, lesings en toere in. Daar is ook uitstallings, markte en kulturele aktiwiteite. Baie teatermaatskappye premiere vertonings tydens die fees waarna dit landwyd op toer gaan. Die Nasionale Jeug Jazz Fees en die Standard Bank Jong Kunstenaarstoekennings, wat in 2009 'n bestaansherdenking van 25-jaar gevier het, vind ook plaas tydens die fees. Die hoof en kleiner programme ontvang befondsing van Standard Bank, die SAUK, die Nasionale Lotery, die Oos-Kaapse Regering en die Nasionale Kunsteraad.


Tom Peter Starke (gebore op 18 Maart 1981 in Freital) is 'n Duitse sokkerspeler. Hy speel sedert 2012 vir FC Bayern München, in die Duitse stad München. Hy het vantevore ook vir Bayer 04 Leverkusen, Hamburger SV en SC Paderborn 07 gespeel. "FIFA Club World Cup Morocco 2013: List of Players" (PDF). FIFA. 7 Desember 2013. p. 5. Besoek op 8 Desember 2013. Hierdie artikel is ’n saadjie. Voel vry om Wikipedia te help deur dit uit te brei.


Kultuur Akteurs • Argitektuur • Dans • Letterkunde • Mitologie • Griekse mitologie • Mode • Museums • Musiek • Rolprente • Taal • Vermaak


SG Aumund-Vegesack is 'n sportklub uit Bremen in die deelstaat Hansestad Bremen in Duitsland, veral bekend vir sy sokkerafdeling. Behalwe sokker het die klub ook onder meer afdelings vir atletiek, gimnastiek, handbal, swem, boks, tafeltennis, judo en karate. Die klub het ook sy eie blaasorkes. Vegesack is 'n stadsdistrik van Bremen. Die klub is in 1892 gestig as Spiel- und Sport Blumenthalen en op 11 Mei 1912 herdoop as Fußballverein Blumenthal. Op 6 Junie 1919 het 'n deel van die lede die klub verlaat om Blumenthaler Sportverein te stig. Later in 1919 het die klub met Sportverein Vegesack saamgesmelt om Spielvereinigung Aumund-Vegesack te vorm. In 1929 het SuS Vegesack by die klub aangesluit. Die huidige naam is in 1953 aangeneem. Die klub het in die laat 1940’s en vroeë 1950’s in die 2. Amateurliga Bremen gespeel op die tweede vlak van die Duitse sokkerstruktuur. Hardy Grüne, Vereinslexikon, Agon-Verlag, 2001, ISBN 3-89784-147-9 Amptelike klubwerf


Besançon is 'n Franse stad van die gewes (région) Boergondië-Franche-Comté en die prefektuur van die département Doubs. Die Franse skrywer, digter en dramaturg Victor Hugo is op 26 Februarie 1802 hier gebore. Hy word as een van die belangrikste Franse skrywers van alle tye beskou. Besançon-katedraal Sinagoge van Besançon Joodse begraafplaas van Besançon Koördinate: 47°14' N, 06°01' O Oppervlakte: 65,05 km² Bevolking: 117 392 (2009) Bevolkingsdigtheid: 1 805/km² Hoogte: 235-620 m bo seespieël Hierdie artikel is ’n saadjie. Voel vry om Wikipedia te help deur dit uit te brei.


'n Vlam (oorsprong van Latynse flamma) is die sigbare, gasagtige deel van 'n vuur wat lig uitstraal. Dit word veroorsaak deur 'n hoogs eksotermiese reaksie. As 'n vuur warm genoeg is om die gasagtige komponente te ioniseer vorm dit 'n plasma. Die kleur en temperatuur van 'n vlam is afhanklik van die soort brandstof betrokke by die verbranding. Wanneer 'n kers byvoorbeeld brand veroorsaak die hitte dat die brandstofmolekules in die pit verdamp. In die toestand reageer die brandstof dan maklik met suurstof in die lug, wat dan genoeg warmte vrystel tydens 'n eksotermiese reaksie om nog meer brandstof te verdamp en sodoende 'n bestendige vlam te vorm. Die hoë temperatuur van die vlam veroorsaak dat elektrone vanaf die brandstofmolekules gestroop word om vry radikale te vorm wat dan met mekaar en met die oksideermiddel kan reageer. Daar is voldoende energie in die vlam om die elektrone in die oorgangsverbindings soos CH en C2 op te wek wat lei tot die uitstraal van sigbare lig wanneer die oortollige energie vrygestel word (sien onderstaande bespreking vir 'n verduideliking van watter spesifieke radikale spesies watter kleure vrystel).


Die Swartbergpas is 'n bergpas. Dit word algemeen beskou as die laaste meesterstuk van die padingenieur Thomas Bain en is teen die einde van die 19de eeu deur gevangenes gebou. Die pas vorm deel van die Swartberg Natuurreservaat, strek tussen die dorpe Oudtshoorn en Prins Albert, en word bestuur vir sy ekologiese, argeologiese en kultuur-historiese belang. Die pas is in 1988 as Nasionale Monument verklaar tydens die eeufees van sy bestaan.  Die konstruksie van hierdie pas het gevolg na die oprigting van Meiringspoort in 1858, en die Seweweekspoort rondom dieselfde tyd ten einde 'n derde handels- en verbindingsroete te skep tussen die Klein Karoo, Groot Karoo en die Tuinroete, veral aangesien eersgenoemde twee roetes dikwels vir geruime tye gesluit moes word weens rotsstortings of vloedskade. In November 1881 is bouwerk aan die Prins Albert-kant begin. Hoewel die pas amptelik geopen is vir verkeer op 10 Januarie 1888, toon die datumsteen by die hoogste klipstuwal die jaar 1886, nadat dit rekonstrueer is as gevolg van hewige vloede wat in 1885 ondervind is in Oudtshoorn.


William IV (William Henry; 21 Augustus 1765 – 20 Junie 1837) was van 26 Junie 1830 tot met sy dood koning van die Verenigde Koninkryk van Groot-Brittanje en Ierland en van Hannover. William, die derde seun van George III en die jonger broer van George IV, was die laaste koning en voorlaaste monarg van die Huis van Hannover. Hy het tydens sy jeug diens gedoen in die Britse vloot en was, tydens sy bewind en daarna, bekend as die Matrooskoning. Nadat sy twee ouer broers kinderloos gesterf het, het hy koning geword toe hy 64 jaar oud was. Tydens sy bewind het verskeie veranderings plaasgevind: kinderarbeid is beperk, slawerny dwarsdeur die Britse Ryk afgeskaf en die verkiesingstelsel hervorm. Met sy dood het William geen oorlewende kinders gehad wat binne die eg gebore is nie, maar agt van sy tien buite-egtelike kinders het hom oorleef. Hulle ma was die gewilde aktrise Dorothea Bland, beter bekend as Mrs Jordan, wat twintig jaar lank sy minnares was. Hy is in Brittanje opgevolg deur sy broerskind, Victoria en in Hannover deur sy broer Ernest Augustus.


ACG Strathallan is 'n privaatskool en kollege en is deel van die Academic Colleges Group. Dit is geleë op die Hingaia skiereiland naby die Auckland suidelike deurpad in Nieu-Seeland. Die skool is in Februarie 2001 oopgemaak. Daar is 'n kindertuin, skool (jaar 1-6) en kollege (jaar 7-13). Daar is amper 1200 studente. Strathallan spesialiseer in die Britse Cambridge kwalifikasies. Die prinsipaal is Robin Kirkham. Hierdie artikel is ’n saadjie. Voel vry om Wikipedia te help deur dit uit te brei.


Die Nieu-Seelandse dollar (Engels: New Zealand dollar, Māori Tāra o Aotearoa; kode NZD en NZ$) is sedert 1967 die geldeenheid van Nieu-Seeland, asook Tokelau, Niue, die Cookeilande (saam met die Cookeilande-Dollar) en die Pitcairneilande. Tussen 1840 en 1967 was die Nieu-Seelandse pond die geldeenheid van Nieu-Seeland, asook Tokelau, Niue, die Cookeilande en die Pitcairneilande. Die somtotaal is 200% want elke verhandeling behels 'n geldeenheidpaar. (en) "World's Most Traded Currencies By Value 2012". investopedia.com. Besoek op 10 Junie 2013. (en) "Report on global foreign exchange market activity in 2013" (PDF). Triennial Central Bank Survey. Basel, Switserland: Bank for International Settlements. April 2013. p. 12. Besoek op 22 Oktober 2013. Wikimedia Commons het meer media in die kategorie Nieu-Seelandse dollar. (en) Reserve Bank of New Zealand Geargiveer 17 Maart 2018 op Wayback Machine (en) (de) Historische en actuele bankbiljetten van Nieu-Seeland Hierdie artikel is ’n saadjie. Voel vry om Wikipedia te help deur dit uit te brei.


Izak Jacobus Marthinus van Niekerk (12 Julie 1978 — 30 Maart 2012) was 'n Afrikaanse sanger en musikant wat ligte vermaakliedjies gesing en die mondfluitjie bespeel het. Hy was bekend vir treffers soos Lekkerkry, Ramkat, Lekker in Suid-Afrika, Jantjie de Wet en Borrels In My Bier. Van Niekerk is op 12 Julie 1978 op Springbok in die Noord-Kaap gebore, waar hy ook sy skoolloopbaan voltooi. In sy hoërskool-jare het hy reeds sy eie orkes bedryf. Tydens sy matriek-jaar is hy vir die Kanaries, die SANW se kerkkoor en konsertgroep, gekeur. Aan die einde van sy eerste jaar word die afdeling egter gesluit, en gaan studeer hy 'n jaar in die Kaap waar hy in dieselfde jaar 'n platekontrak losslaan. Sy debuutalbum word op 14 Januarie 1999 vrygestel, toe hy nog net 19 jaar oud was. In 2000 bring hy sy tweede album uit. Daarna toer hy vir ongeveer 3 jaar deur die land en tree in verskeie plekke vir 'n inkomste op. In 2003 teken hy 'n kontrak met Leo-musiek.


Die Bayan is die heilige skrifte van die Babisme en is geïnspireer deur die Bab, die stigter van die geloof. Dit dui op die Arabiese sowel as die Persiese Bayan. Hierdie artikel is ’n saadjie. Voel vry om Wikipedia te help deur dit uit te brei.


Die vlag van Namibië is op 21 Maart 1990 aanvaar met Namibië se onafhanklikwording van Suid-Afrika. Die vlag is reghoekig en vertoon ’n rooi diagonale baan met wit fraiings van onder aan die vlagpaalkant na bo aan die wapperkant met ’n blou driehoek aan die vlagpaalkant en ’n goue son in die skildhoek en ’n groen driehoek op die wapperkant. Naas die nasionale vlag is daar ’n aantal verdere nasionale, politieke en plaaslike vlae in Namibië. Reeds aan die begin van die 20ste eeu is op die gebied van die huidige Namibië die eerste vlae gebruik. Die Duitsers het ’n eie vlag vir hul kolonie Duits-Suidwes-Afrika beplan. Ná die Suid-Afrikaanse verowering tydens die Suidwes-Afrika-veldtog is die vlag van die Verenigde Koninkryk en later dié van Suid-Afrika gebruik. Die Bantoestans, wat volgens die Suid-Afrikaanse model van die destydse Suidwes-Afrika afgeskei is, het oor hul eie vlae beskik. Hulle is in voorbereiding van Namibië se onafhanklikheid in 1989 by dié land heringelyf. Die vlag van Namibië bevat vyf kleure, waarmee dit een van die kleurrykste vlae wêreldwyd is; interessant genoeg is al die kleure ook op die vlag van Suid-Afrika, met swart as sesde bykomende kleur.


Robert Monroe (1915-1995) was 'n Amerikaanse sakeman met 'n groot belangstelling vir die bonatuurlike. Hy word beskou as die bekendste pionier op die gebied van buiteliggaamlike ervarings. Monroe was 'n suksesvolle en veelsydige sakeman (veral in die radiowereld). Volgens Monroe het hy een aand wakker geword terwyl hy langs sy vrou Nancy geslaap het en plotseling daarvan bewus geword dat hy dat hy teen die plafon druk. Hy het geskok na onder gekyk waar hy twee mense op 'n bed gesien het. Hy beskryf sy toestand as verward, totdat hy besef dat die twee mense hy en sy vrou was, waarna hy gedink het dat hy besig was om te sterf. Plotseling was hy weer in sy liggaam. Volgens Monroe het die verskynsel nog baie meer kere gebeur en later het hy sy angs oorwin. Na 'n lang periode van eksperimentering beweer Monroe dat hy nou bewus die proses kan begin en beheer. Monroe het met verloop van tyd werkwinkels aangebied en 'n prosedure geskryf van hoe mens self buiteliggaamlike ervarings tot stand kan bring, maar dit blyk nie dat die verskynsel by elke persoon kan plaasvind nie.


Schistosomiase wat ook beter bekend is as bilharzia, is 'n parasitiese siekte wat veroorsaak word deur organismes in die genus Schistosoma. Schistosomiase is gewoonlik nie 'n noodlottig nie, maar kom wel voor as 'n chroniese aandoening wat groei en kognitiewe ontwikkeling belemmer. Spesies van Schistosoma wat siekte in mense veroorsaak: S. mansoni en S. intercalatum veroorsaak intestinale schistosomiase. S. haematobium veroorsaak urinêre schistosomiase. S. japonicum en S. mekongi veroorsaak Asiese intestinale schistosomiase. Spesies van Schistosoma wat siektes in ander organismes veroorsaak: S. bovis — infekteer gewoonweg beeste, skape en bokke in Afrika, dele van Suid-Europa en die Midde-Ooste. S. mattheei — infekteer gewoonweg beeste, skape en bokke in Sentraal- en Suid-Afrika. S. margrebowiei — infekteer gewoonlik wildsbokke, buffels en waterbokke in Suider en sentrale Afrika. S. curassoni — infekteer gewoonlik gedomestikeerde rumineerders in Wes-Afrika. S. rodhaini — infekteer gewoonlik knaagdiere en karnivore in dele van sentraal-Afrika. Hierdie artikel is ’n saadjie. Voel vry om Wikipedia te help deur dit uit te brei.


Die Bergstraße ("Bergstraat") verwys na 'n bergagtige gebied in Hesse en Baden-Württemberg, Duitsland, tussen Darmstadt in die noorde en Wiesloch in die suide. Die Bergstraße vorm die westelike grens van die Odenwald bergreeks. Die naam "Bergstraße" verwys ook na die distrik Kreis Bergstraße en die Badische Bergstraße in die wyngebied van Baden-Württemberg. Die Bergstraße volg die B3 munisipale pad (Duits: Bundestraße). Net suid van die aanvangspunt by Darmstadt, verdeel die Bergstraße roete in twee by Eberstadt. Aan die westekant is die "nuwe Bergstraße" en aan die oostekant is die "ou Bergstraße". Die twee roetes ontmoet weer by Zwingenberg Van noord na suid, word die volgende stede en dorpe in die Bergstraße ingesluit. Darmstadt Darmstadt Darmstadt-Eberstadt Modau Seeheim-Jugenheim (ou Bergstraße) Malchen Seeheim Jugenheim Alsbach-Hähnlein (ou Bergstraße) Alsbach Bickenbach (nuwe Bergstraße) Zwingenberg Bensheim Auerbach Bensheim Lauter Heppenheim (Grens tussen Hesse – Baden-Württemberg) Laudenbach Hemsbach Weinheim Sulzbach Weschnitz Weinheim Lützelsachsen Hohensachsen Hirschberg Großsachsen Leutershausen Schriesheim Dossenheim Heidelberg Heidelberg-Handschuhsheim Heidelberg-Neuenheim Neckar Heidelberg Heidelberg-Rohrbach Leimen Nußloch Wiesloch Hierdie artikel, of gedeeltes daarvan, is uit die volgende Wikipedia-artikel vertaal: Bergstraße


Die NG gemeente Woodstock was 'n gemeente van die Nederduitse Gereformeerde Kerk in die gelyknamige voorstad van Kaapstad. Dit is in die vroeë jare 90, toe daar skaars 30 belydende lidmate oor was, by die NG gemeente Maitland ingelyf ná die gemeentes reeds van 1988 af 'n leraar gedeel het. Vanaf omstreeks 1799 het die NG gemeente Kaapstad buitedienste in die wyk Papendorp gehou. Op 13 November 1849 besluit die kerkraad van Kaapstad om die kapel in Papendorp, wat die eiendom van die Londense Sendinggenootskap was, van dr. John Philip oor te neem. Sedert 1876 is 'n diens elke veertien dae in Papendorp waargeneem. Die behoefte aan 'n leraar om elke Sondag op te tree het daartoe bygedra dat 'n tweede kerkgebou opgerig word waarvan die inwyding op 21 September 1876 plaasgevind het. Van 1849 tot 1876 het die lidmaattal stadig toegeneem, maar tussen 1876 en 1898 was daar groot groei weens "de groote verschuiving van de stedelike bevolking nabij Kaapstad, en de plattelandse bevolking hierheen getrokken ten einde een heenkome te zoeken bij de fabrieken en werkplaatsen, zodat er een groote bevolking hier kwam te wonen, en de aanstelling van vaste werkers verplichtend was".


Grup Tekkan is 'n Duitse boyband-musiekgroep vanuit Germersheim. Die groep bestaan uit die Turkse jongelinge İsmail, Selcuk en Fatih Hira. Hulle het in Maart 2006 skielik op die internet bekend geraak met hul selfopgeneemde musiekvideo Wo bist du, mein Sonnenlicht?. Hul sukses het hulle behaal met hul amateurgesang deurdat dit die teiken van verskeie komedie-televisieprogramme en nuusprogramme was. Amptelike webwerf Geargiveer 12 November 2010 op Wayback Machine (de) Wo bist du, mein Sonnenlicht? op YouTube Hierdie artikel is ’n saadjie. Voel vry om Wikipedia te help deur dit uit te brei.


Die Kunstenaarskolonie Nidden was 'n beduidende kunstenaarsbeweging in Oos-Pruise. Met sy buitengewone ligging op die Koerse Skoorwal tussen die Oossee en die Koerse Haf asook sy uitgestrekte duinlandskap was Nidden (tans Nida, Litaue) 'n trekpleister vir skilders en skrywers, veral studente en dosente van die Kunsakademie van Koningsberg wat in die afgeleë stranddorp rus en inspirasie kom soek het. Die akademie het tot in die 1930's sogenaamde Blode-beurse aan studente toegeken waaraan gratis verblyf in die gashuis Blode in Nidden verbonde was. Aanvanklik was Nidden veral 'n trekpleister vir skilders soos Heinrich Krüger, Ernst Bischoff-Culm en Eduard Andersen, wat hulle almal op diere toegespits het. Hulle is later vergesel deur dosente vir landskapskildery van die Kunsakademie in Koningsberg. Met die aanstelling van Ludwig Dettmann as direkteur in 1900 het die akademie 'n opswaai beleef. In die najaar van 1919 is die eerste Nidden-kunsuitstalling na die Eerste Wêreldoorlog in Koningsberg gehou. Die kunstenaars het in Nidden in Hermann Blode se gashuis, wat terugdateer tot 1867, gewoon, en Blode het vervolgens die belangrikste kunsborg geword.


Ethelbald (ca. 834 – 860) was van 856 tot met sy dood koning van Wessex en Kent. Hy was die tweede oudste seun van koning Ethelwulf. Hy het sy pa van die troon gedwing en het in 858 met sy stiefma, Judith, getrou. Sy was ’n dogter van Karel die Kale, koning van die Frankiese Ryk. Die huwelik is nietig verklaar weens die verwantskap en Karel het sy dogter beveel om terug te keer na Frankryk, waar sy in ’n klooster gaan woon het. Van hier is sy later ontvoer deur Boudewyn I, Graaf van Vlaandere. Uit hul verbintenis het ’n stamboom ontstaan waaruit die latere koningin Mathilda van Vlaandere, die vrou van Willem die Veroweraar, gekom het. Ethelbald is in 860 dood en is opgevolg deur sy broer Ethelbert. Hierdie artikel is merendeels vertaal vanaf die Nederlandse Wikipedia-artikel nl:Ethelbald van Wessex Burke's Peerage & Gentry Geargiveer 28 Desember 2007 op Wayback Machine URL besoek op 7 September 2007


Tommy Dell (gebore Thomas Albert Berry, 1942 in Oos-Londen) is 'n Suid-Afrikaanse country-sanger. Hy is veral bekend vir sy treffer Teddy Bear. Van sy ander treffers sluit in Little Rosa en Donot worry about me. Friends, 1980 Lag Jou Sopnat Met, 1996 The Heart And Soul Of Tommy Dell, 1999 Lag Jou Sopnat "10 jaar later", 2005 My God Loves Me From The Heart Deck Of Cards The First Ten Years Of Tommy Dell LP Caroline And Tommy LP Me And My Songs LP Country Gentleman Teddy Bear SA Charts 1969 - 1989, besoek op 3 April 2010. Lys van Suid-Afrikaanse musikale kunstenaars Trying To Get To You op YouTube


Beyoğlu (Turks: Bejoɣlu) is ’n distrik aan die Europese kant van Istanboel, Turkye, wat van die historiese skiereiland van die ou Konstantinopel afgesny word deur die Goue Horing. In die Middeleeue was dit in Grieks bekend as Pera ("Oorkant"), en dié naam is algemeen gebruik voor die stigting van die Republiek van Turkye in 1923. Die distrik sluit ander buurte noord van die Goue Horing in, soos Galata, Karaköy, Şişhane, Tepebaşı, Tarlabaşı, Dolapdere en Kasımpaşa. Dit het die aktiefste kuns-, vermaak- en naglewe in Istanboel. Die gebied word duisende jare al bewoon, maar het vanaf die 5de eeu bebou geraak as deel van Bisantium. Dit was in dié tyd bekend as Galata, en ’n fort is daar gebou, waarvan nog net die Galata-toring oor is. Die moderne Beyoğlu is ’n vermaak- en inkopiedistrik vir plaaslike inwoners sowel as buitelandse besoekers. Die bekende İstiklal Caddesi (İstiklal-laan), ’n gewilde inkopiestraat wat vir verkeer gesluit is en oploop na die bekende Taksim-plein, is in dié gebied.


Friedrich Wilhelm Reinhold Pieck (* 3 Januarie 1876 in Guben; tans Gubin, Pole; † 7 September 1960 in Oos-Berlyn) was 'n Duitse politikus, Sosiaaldemokraat en later Kommunis. Hy was medestigter van die Sosialistiese Eenheidsparty van Duitsland (Sozialistische Einheitspartei Deutschlands, SED) en van 1949 tot en met sy afsterwe in 1960 die eerste en enigste President van die Duitse Demokratiese Republiek (Oos-Duitsland). Hierdie artikel is ’n saadjie. Voel vry om Wikipedia te help deur dit uit te brei.


Ternate is 'n stad en in die provinsie Noord-Molukke in Indonesië geleë is. Ternate is die provinsiale hoofstad. Die lughawe is Sultan Babdullah. Die stad het 4 buurte/administratiewe distrikte: Ternate Kota (stad) Moti Ternate Utara (Noord) Ternate Selatan (Suid)


Ferrari is 'n Italiaanse motormaatskappy met sy hoofkwartier in Maranello. Die maatskappy is deur Enzo Ferrari in die laat 1940's gestig. Enzo Ferrari was van jongs af baie entoesiasties oor renmotors en het Ferrari gestig om geld in te samel sodat hy aan meer motorrenne kon deelneem. Dit het eers as 'n klein maatskappy begin, maar het vinning gegroei tot een van die bekendste en beroemdste motorfabrikate in die wêreld. Ferrari neem tans ook deel aan Formule Eenwedrenne. Die span was vir jare lank die nommer een span in die kompetisie, nadat dit vele podiumplekke behaal het, jaar na jaar, met die Duitser Michael Schumacher as toprenjaer. In 2009 is die twee Formule Een motors deur die Fin Kimi Räikkönen en die Brasilianer Felipe Massa bestuur, en in 2019 deur Sebastian Vettel en die jong Monegask Charles Leclerc. Terug in die vertoonlokaal, was die 2009 motors op Ferrari se verkoopslys die 612 Scaglietti, 599 GTB Fiorana, F430 en die California. Die California is Ferrari se eerste poging om 'n harde afslaankap te produseer, en die motor het tot dusver verskeie toekennings verower vir sy uitstekende dinamika, ten spyte van die ekstra massa van die afslaankap wat in die kattebak kan wegvou.


Edwy (ook bekend as Edwig of Eadwig, met die bynaam "die Regverdige"; 941 – 1 Oktober 959) was van 955 tot met sy dood koning van Engeland. Hy was die oudste seun van Edmund 1 en sy vrou Elfgifa. Hy is deur die adel gekies om sy oom Edred op te volg. In 956 word hy op 13-jarige ouderdom gekroon. Sy kort bewind is gekenmerk deur talle konflikte – met sy familie, die kerk, deur intriges aan die hof en deur opstande in Northumbrië en Mercië. Volgens een legende het sy vete met die kerk onder leierskap van sint Dunstan en aartsbiskop Odo al op die dag van sy inwyding begin. Hy het nie opgedaag vir ’n byeenkoms van die adel nie. Dunstan het die jong koning aan die vry met ’n adellike meisie, ene Elfgifa, aangetref. Edwy het geweier om saam met Dunstan te gaan, maar dié het hom saamgesleep. Toe Dunstan besef hy het sy lewe in gevaar gestel, het hy na sy klooster gevlug. Edwy, onder aanmoediging van Elfgifa, het die klooster geplunder. Dunstan het ontsnap en eers ná die koning se dood na Engeland terugkeer.


Ndaba kaMageba was 'n Zoeloekoning.Hy was die seun van Mageba, en was hoof van die Zoeloenasie vanaf omtrent 1745 tot 1763. Hy is deur Jama kaNdaba opgevolg. Havemann, Louis-John. "Geskiedenis van die Zoeloenasie". KwaZulu Natal North Coast Happenings. Hierdie artikel is ’n saadjie. Voel vry om Wikipedia te help deur dit uit te brei.


Dorota Rabczewska (gebore 15 Februarie 1984), beter bekend onder haar verhoognaam Doda is 'n Poolse sangeres. Ten opsigte van die toekennings, wat sy reeds gewen het, behoort Doda tot die suksesvolste musikale kunstenaars in Pole ooit. Virgin (2002) Bimbo (2004) Ficca (2005) Diamond Bitch (2007) The Seven Temptations (2011)


Die Hoërskool De Villiers Graaff is 'n dubbelmediumhoërskool op die Bolandse dorp Villiersdorp en is genoem na sir David Pieter de Villiers Graaff, nyweraar, kabinetsminister en vader van die latere leier van die Verenigde Party, sir De Villiers Graaff. Die skool is in 1872 opgerig, maar in 1901 bewillig sir David die geld (£100 000) en grond vir die bou van 'n nuwe skool wat in 1907 sy huidige naam gekry het. Dit is ontwerp deur Alexander Forsyth en John Parker en opgerig deur mnr. AB Reid & Kie. Die plaaslike laerskool is ook na die weldoener vernoem. Die skool het in 2010 201 leerders van gr. 8 tot 12 gehad, van wie 112 meisies en 89 seuns was. Die skoolhoof was mnr. M.C. Botha en die jaarlikse skoolfonds R5 940,00. Die skoolhoof word bygestaan deur sowat 12 onderwysers vir 'n gunstige onderwyser-leerder-verhouding van minder as 1:15. Teen 2012 het die leerders afgeneem tot 193, waarvan 102 meisies en 91 seuns was, maar teen 2014 toegeneem tot 203, van wie 102 steeds meisies en 101 seuns was. Mev.


In Finansiële Rekeningkunde word 'n Las as 'n ekonomiese verpligting beskou. 'n Las word beskou as iets wat as gevolg van 'n vorige gebeurtenis, 'n huidige verpligting skep wat daartoe gevolg sal hê dat daar 'n uitvloei van ekonomiese hulpbronne van die entiteit sal vloei. Las sluit items in soos byvoorbeeld krediteure rekeninge, lenings betaalbaar, oortrokke bank ens. Daar word tipies onderskei tussen bedryfslaste (korttermyn) en nie-bedryfslaste (langtermyn). Bedryfslaste is enige laste wat binne 'n tydperk van een jaar afgelos moet word en sluit krediteure rekeninge, oortrokke bankrekeninge, belasting betaalbaar ens. in. Nie-bedryfslaste is enige laste wat nie binne die volgende jaar vereffen hoof te word nie en sluit byvoorbeeld langtermyn lenings in. Sommige laste het 'n bedryfs- sowel as 'n nie-bedryfs komponent. Dit is byvoorbeeld 'n lening wat in maandelikse paaiemente betaal word oor die volgende 5 jaar. Die kapitaal gedeelte van hierdie lening wat in die volgende jaar betaal sal word is die bedryfslas komponent. Die res is 'n nie-bedryfslas. Wikiwoordeboek het 'n inskrywing vir las.


Subhash Kak (* 26 Maart 1947 –) is 'n Indies-Amerikaanse rekenaarwetenskaplike en digter. Hy is 'n professor aan Oklahoma State University. Hy is bekend vir sy werk oor inligtingsteorie en die tweelingparadoks. Interview "argiefkopie". Geargiveer vanaf die oorspronklike op 18 Januarie 2015. Besoek op 17 Mei 2014. (en) Amptelike webwerf Geargiveer 4 Maart 2016 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Die 15de FIFA Sokker-Wêreldbekertoernooi (Engels: World Cup '94) is vanaf 17 Junie tot 17 Julie 1994 in die Verenigde State aangebied. Dit was die eerste Sokker-Wêreldbekertoernooi wat in die Verenigde State aangebied is en die derde in Noord-Amerika. Dié toernooi was die finansieel suksesvolste in die Sokker-Wêreldbekertoernooi-geskiedenis; dit het die gemiddelde bywoningsrekord met amper 69 000 toeskouers per wedstryd gebreek, 'n rekord wat nog steeds geldig is. 24 nasionale sokkerspanne het aan die FIFA Sokker-Wêreldbekertoernooi in 1994 deelgeneem. Die spanne is in ses groepe verdeel, waarvan die twee beste spanne van elke groep en die vier beste derde plek spanne na die agtste eindrondte deurgedring het. Brasilië wen die trofee nadat Roberto Baggio van Italië die laaste strafskop in die eindstryd van Pasadena naby Los Angeles, Kalifornië, mis en sodoende hulle vierde wêreldbeker inpalm, die eerste nasie wat daarin geslaag het. Dit was die eerste eindstryd van 'n Sokker-Wêreldbekertoernooi wat deur strafskoppe beslis is. Met die verowering van die wêreldbekertitel het Brasilië outomaties vir die FIFA Sokker-Konfederasiebeker in 1997 in Saoedi-Arabië gekwalifiseer. Swede eindig in die derde en Bulgarye in die vierde plek.


Sien Alexander die Grote vir ’n artikel oor die antieke koning met dieselfde naam. Alexander (Grieks: Ἀλέξανδρος, Βασιλεὺς τῶν Ἑλλήνων, Aléxandros, Vasiléfs ton Ellínon; 1 Augustus 1893 – 25 Oktober 1920) was van 1917 tot 1920 koning van die Hellene (Griekeland). Hy is op 1 Augustus 1893 in Tatoi naby Athene gebore as die tweede oudste seun van koning Konstantyn I en prinses Sophie van Pruise. Nadat Konstantyn en sy oudste seun, kroonprins George, gedwing is om die land te verlaat weens Konstantyn se steun aan Duitsland tydens die Eerste Wêreldoorlog, het Alexander koning geword. Hy het egter in werklikheid geen mag gehad nie en was net ’n marionet in die hande van die eerste minister, Eleftherios Venízelos. In een belangrike saak het hy teen die wil van die eerste minister opgetree: Op 4 November 1919 het hy skelm getrou met Aspasia Manos, ’n gewone burgerlike en die dogter van kol. Petros Manos. Dit was ’n groot skandaal en Venizelos was woedend. Aspasia moes uit Athene vlug tot die krisis opgelos is en die huwelik wettig verklaar is.


Die Huis van Wittelsbach is ’n ou en belangrike Duitse vorstehuis wat eeue lank konings, grawe en hertôe opgelewer het. In 1180 het graaf Otto VI van Wittelsbach die Beierse hertogdom deur keiser Frederik I Barbarossa in leen gekry uit dank vir goeie diens tydens ekspedisies na Rome. Graaf Otto het hom sedertdien hertog Otto I van Wittelsbach genoem. ’n Kenmerk van die vorstehuis was die talle verdelings en samevoegings van die verskillende takke, waardeur besittings altyd weer aan ’n oorlewende tak nagelaat is sodat dit byna nooit verlore gegaan het nie. In die latere Wittelsbachers het waansin gereeld voorgekom; die bekendste voorbeeld hiervan was koning Lodewyk II van Beiere. Belangrike lede uit die huis is onder andere: Keiser Lodewyk IV van die Heilige Romeinse Ryk Grawe van Holland, Seeland en Henegouwen: Willem V Albrecht van Beiere Willem VI Jacoba van Beiere Frederik V van die Palts Keiser Karel VII van die Heilige Romeinse Ryk Koning Lodewyk II van Beiere Keiserin-koningin Elisabeth van Oostenryk-Hongarye Koningin Elisabeth van België Otto van Griekeland Konings van Sweden: Karel X Gustaaf van Swede Karel XI van Swede Karel XII van Swede Ulrike Eleonora van Swede Hierdie artikel is merendeels vertaal vanaf die Nederlandse Wikipedia-artikel nl:Wittelsbach


Charleroi (Wallonies Chålerwè of Tchålerwè) is 'n Franssprekende stad in België. Dit is in die provinsie Hainaut van die gewes Wallonië aan die Sambrerivier geleë. Sy inwoners word in Frans Carolorégiens (kort Carolos) genoem. Charleroi, met 'n bevolking van sowat 205 000 (soos op 1 Januarie 2014) die grootste stad in Wallonië en die derde grootste in België volgens inwonertal, dien ook as administratiewe setel van die gelyknamige arrondissement (distrik). Die agglomerasie van Charleroi, wat vanuit Thuin tot by Sambreville strek, is die vyfde grootste in België met 'n bevolking van 425 000. Voordat 'n aantal nedersettings in 1976 met Charleroi saamgesmelt is, was die naamgewende stad se bevolking 21 307. Charleroi is in die sentrum van 'n uitgestrekte steenkoolbekken, die sogenaamde Pays noir ("Swart land") geleë, tog is die plaaslike mynboubedrywighede, wat van Charleroi een van die leidende stede van die nywerheidsomwenteling in België gemaak het, intussen gestaak. Tans is staal- en glasvervaardiging, chemiese en elektriese nywerhede die vernaamste bedrywe, terwyl onderwys 'n belangrike rol vir die dienstesektor speel.


Die NG gemeente Chivhu, met sy middelpunt op die dorp Chivhu, was tot omstreeks 2014 die tweede oudste gemeente van die Nederduitse Gereformeerde Kerk in Zimbabwe en ook buite die grense van Suid-Afrika. Dit het vroeër bekendgestaan as NG gemeente Enkeldoorn, maar die naam van die gemeente is saam met dié van die dorp ná Zimbabwe se onafhanklikwording in 1980 verander. Chivhu is by Beatrice ingelyf, hoewel dié gemeente eers in 1957 gestig is. Einde 2014 het die gekombineerde gemeente 2 doop- en 15 belydende lidmate gehad. Die naam Enkeldoorn is gegee omdat hier 'n groot doringboom gestaan het waar die laer getrek is. In 1895 is ds. Pieter Adam Strasheim deur die Kaapse Kerk afgevaardig om kerke te gaan stig waar daar Voortrekkers was. Op 8 November kom hy met wa en ses osse op Enkeldoorn aan, op 9 November is 'n gemeente vergadering gehou met lidmate van die NG en Nederduitsch Hervormde Kerk. Aangesien lidmate van elke verband te min was om twee afsonderlike kerke te stig, is voorlopig, met toestemming van almal, 'n NG gemeente gestig.


Filologie (afgelei van die Griekse term „φιλολογία“ / philología "liefde vir die woord") is 'n sambreelterm vir die taalkunde en literatuurwetenskap van 'n spesifieke taal of taalgroep, volgens sy wyer betekenis ook vir die kultuur van 'n volk insoverre dit sy taal en literatuur raak. In sy nouer betekenis verwys die term na die versameling en metodiese bewerking van die literêre oorlewering wat die basis vir filologie in sy wyer betekenis vorm aangesien dit die bewerkte materiaal op 'n wetenskaplike manier toeganklik maak vir verdere navorsing. Filologie as 'n studieveld word algemeen verdeel in taalkunde en literatuurwetenskap, met randgebiede soos volkskunde, regsgeskiedenis, kultuurgeskiedenis en godsdienswetenskap. Terwyl in Suid-Afrika gewoonlik net 'n baie beperkte aantal moderne tale op universiteitsvlak gestudeer kan word waarby byvoorbeeld Duits, Frans en Spaans in 'n departement van moderne tale verenig word, verdeel Europese universiteite die studieveld meestal in die vakgebiede lewende tale en literature van Europa en Noord-Amerika (moderne of nuwe filologie), en klassieke Griekse en Romeinse filologie. Die meeste moderne filologieë is vanuit die klassieke filologie ontwikkel.


Hoërskool Vereeniging was 'n sekondêre Afrikaansmediumskool in Vereeniging, Suid-Afrika. In 2013 het dit met die Hoër Tegniese Skool Vereeniging saamgesmelt as die Vereeniging Gimnasium. Die skool was in 2009 die top akademiese skool in die Vaaldriehoek. Bles Bridges (1947–2000), Afrikaanse sanger. Vereeniging Gimnasium se webtuiste Hierdie artikel is ’n saadjie. Voel vry om Wikipedia te help deur dit uit te brei.


Herschel is 'n dorpie in die Oos-Kaap in die gebied van die destydse Transkei, naby die grens met Lesotho. Die nedersetting is in 1873 aangelê en genoem na die astronoom sir John Herschel. Dit is 1830 meter bo seevlak geleë, omring deur majestueuse berge en word bitter koud in die winter. Lys van dorpe in Suid-Afrika Rosenthal, E., Encyclopaedia of Southern Africa; Kaapstad: Juta & Co, 1978. "Hoofplek Herschel". Sensus 2011.


Ram Narayan (Hindi: राम नारायण; IAST: Rām Nārāyaṇ) (gebore 25 Desember 1927) is 'n Indiese musikant wat die sarangi bespeel. In 2005 het hy 'n Padma Vibhushan gewen. Amptelike webwerf Geargiveer 23 Augustus 2009 op Wayback Machine (en) Hierdie artikel is ’n saadjie. Voel vry om Wikipedia te help deur dit uit te brei.


Santa Cristina Gherdëina (Duits: St. Christina in Gröden, Italiaans: Santa Cristina Valgardena, Ladinies: Santa Cristina Gherdëina) is 'n gemeente van Val Gardena in Suid-Tirool, Italië. Die munisipale gebied sluit die valleihange weerskante van die Grödnerspruit in, en word na die noorde deur die Geislerberggroep, en na die suide deur die Langkofelgroep begrens. Soos in die hele Val Gardena is ampstale op munisipale vlak Ladinies, Duits en Italiaans. Die oorgrote meerderheid van die inwoners van St. Christina het in die 2001 sensus verklaar dat hulle sprekers van Ladinies is.


Genesis (Grieks Γένεσις = ontstaan ; Hebreeus בראשית beres'jiet = in die begin) is die eerste boek van die Joodse Tanag, die Samaritaanse Pentateug asook die Christelike Ou Testament (ook Hebreeuse Skrifte genoem). Dit is sodoende die eerste boek van die Bybelse kanon. Die boek is 'n verslag van die skepping van die wêreld, die vroeë geskiedenis van die mensdom, en van Israel se voorvaders en die oorsprong van die Joodse volk. Tradisie erken Moses as die skrywer van Genesis, sowel as die boeke Eksodus, Levitikus, Numeri en die meeste van Deuteronomium, maar moderne geleerdes, veral vanaf die 19de eeu, sien dit as geskryf honderde jare nadat Moses veronderstel was om te leef, in die 6de en 5de eeue vC. Gebaseer op die wetenskaplike interpretasie van argeologiese, genetiese en linguistiese bewyse, beskou die meeste geleerdes Genesis as hoofsaaklik Joods-Christelike mitologie eerder as histories. Genesis is in twee dele verdeel, die oergeskiedenis (hoofstukke 1–11) en die voorvadergeskiedenis (hoofstukke 12–50).


UTC+4 is die tydsone vir: Armeniëtyd (AMT) Azerbeidjantyd (AZT) Georgiëtyd (GET) Mauritiustyd (MUT) Reuniontyd (RET) Samaratyd (SAMT) Seychelletyd (SCT) Armenië* Azerbeidjan* Frankryk: Franse Suidelike en Antarktiese Gebiede** Crozeteilande Verspreide eilande in die Indiese Oseaan Réunion** Georgië* Mauritius** Oman* Seychelle** Verenigde Arabiese Emirate* Stede in UTC+4 (en)


Quintus Caecilius Metellus verower die Baleariese Eilande vir Rome,en verkry so die familienaam Balearicus. Hy gebruik 3000 setlaars om die stede Palma de Mallorca en Pollentia op die eilande te stig. Arelate word deur die Romeine ingeneem. Alexander II Zabinas, heerser van die Seleukiede


UTC+11:30 is die tydsone vir: Norfolktyd (NFT) op Norfolkeiland** (Australië) - Norfolkeiland het nie somertyd nie. Stede in UTC+11:30


UTC+4:51 was die tydsone vir: Moembaai tot 1955, toe die stad na Indiese Standaardtyd (UTC+5) oorgeskakel het. Tans word hierdie tysone nie aangewend nie.


Daniel Jacob Radcliffe (* 23 Julie 1989) is 'n Britse akteur. Hy is bekend van die Harry Potter-rolprente. Radcliffe is gebore in Londen. Hy het op 10 jarige ouderdom sy debuut gemaak in BBC se 1999-televisiefilm David Copperfield, gevolg deur sy rolprent-debuut in 2001 The Tailor of Panama. Op 11-jarige ouderdom is hy as Potter in die reeks se eerste rolprent 'Harry Potter en die Philosopher's Stone' gewerf. Hy het tien jaar lank in die reeks gespeel. Hy was die hoofrol in al agt rolprente. Radcliffe het een van die hoogste betaalde akteurs in die wêreld geword tydens die verfilming van die Potter-films, wêreldwye bekendheid verwerf, en kritieke toekenning vir sy rol gekry. Radcliffe is die enigste seun van Marcia Jeannine Gresham (née Jacobson) en Alan George Radcliffe. Sy moeder is Brits-Joods en was gebore in Suid-Afrika en grootgeword in Essex. Sy vader het in Noord-Ierland grootgework, in 'n Protestantse familie. Radcliffe het aangedui dat hy 'n akteur wil word op 5 jaar oud. Radcliffe woon tans in Manhattan, New York Stad. "Daniel Radcliffe" (in Engels).


James Ramsay MacDonald (Lossiemouth, 12 Oktober 1866 – Atlantiese Oseaan, 9 November 1937) was 'n Britse politikus en 'n Eerste Minister van die Verenigde Koninkryk wat aan die Arbeidersparty behoort het. Hierdie artikel is ’n saadjie. Voel vry om Wikipedia te help deur dit uit te brei.


Firlus is 'n dorp in die Chełm-distrik in die woiwodskap Kujawië-Pommere in Pole. Die dorp is in die Middeleeue gestig. Hierdie artikel is ’n saadjie. Voel vry om Wikipedia te help deur dit uit te brei.


Die Esperanto Wikipedia is die Esperanto uitgawe van Wikipedia, 'n gratis aanlyn ensiklopedie. Die wikipedia is in Desember 2001 begin. Dit het tans 311 091 artikels. 'n Voorbeeld van 'n Esperanto-talige artikel oor Afrikaans: Afrikansa lingvo. Die tuisblad van die Esperanto Wikipedia Hierdie artikel is ’n saadjie. Voel vry om Wikipedia te help deur dit uit te brei.


Volapük is 'n kunsmatige taal wat in 1880 deur Johann Martin Schleyer geskep is. Schleyer was 'n Katolieke priester vanaf Duitsland. Hy het gevoel dat God vir hom in 'n droom aangesê het om 'n internasionale taal te skep. Volapük-konvensies vind in 1884, 1887 en 1889 plaas. Die doel hiervan was om mense uit verskillende kulture te help om met mekaar praat. Volapük se gewildheid het vanaf 1887, nadat Esperanto gepubliseer is, afgeneem. Een van die redes hiervoor was omdat dit makliker was om Esperanto aan te leer. Vandag is daar slegs 25-30 Volapük-sprekers in die wêreld oor. Die woordeskat van Volapuk is meestal Engels, met 'n paar Duitse en Franse woorde. "Vol" en "pük" is afgelei van die Engelse woorde "wêreld" en "spraak". 'n Voorbeeld van Volapük soos in die vertaling van die Onse Vader: O Fat obas, kel binol in süls, paisaludomöz nem ola! Kömomöd monargän ola! Jenomöz vil olik, äs in sül, i su tal! Bodi obsik vädeliki govolös obes adelo! E pardolös obes debis obsik, äs id obs aipardobs debeles obas.


Die Britse pond is in 1825 deur 'n koninklike bevel as wettige betaalmiddel in alle Britse kolonies ingestel. Voor 1825 was verskeie geldeenhede in omgang in die Kaapkolonie en mense het gebruik gemaak van 'n wisselkoers wat in 1806 deur die Britse Kommandant Baird gepubliseer is. Op daardie stadium was slegs die Kaap die Goeie Hoop 'n Britse gebied en het die pond die Nederlandse gulden vervang. Soos tyd verloop het, het alle Britse gebiede in Suidelike Afrika die pond begin gebruik. Die pond was onderverdeel in 20 sjielings. 'n Sjieling was gelykstaande aan 12 pennies. Hoewel daar 'n groot verskeidenheid munte aan die Kaap in omloop was, was daar geen oorvloed aan muntgeld self nie. Teen die einde van die Kompanjiesbewind is herhaalde kere versoeke aan die Here XVII gerig om muntgeld te stuur, maar sonder sukses. In 1780 het 'n oorlog tussen Frankryk en Engeland uitgebreek. Nederland was ŉ bondgenoot van Frankryk, en 'n Franse vloot is gestuur om die Kaap teen Britse aanvalle te beskerm. Die Kaap was egter afgesny van die moederland en 'n tekort aan muntgeld het ontstaan. Om die vloot te kon onderhou, is riksdaaldernote uitgegee.


Martinique is 'n oorsese gebied van Frankryk in die Karibiese See en vorm saam met Guadeloupe die Franse Antille. Die eiland lê in Noord-Amerika tussen die Atlantiese Oseaan en die Karibiese See in die noorde van St. Lucia en in die suide van Dominica. Martinique het 'n bevolking van 376 480 in 2016 gehad en het 'n oppervlakte van 1 128 km². Die hoofstad en grootste stad is Fort-de-France. (fr) INSEE. "Estimation de population au 1er janvier, par région, sexe et grande classe d'âge – Année 2013". Geargiveer vanaf die oorspronklike op 10 April 2016. Besoek op 2 September 2014. (fr) INSEE. "Produits intérieurs bruts régionaux et valeurs ajoutées régionales de 1990 à 2012". Besoek op 2 September 2014. Wikimedia Commons het meer media in die kategorie Martinique. (en) Toerisme-inligting oor Martinique op Wikivoyage Hierdie artikel is ’n saadjie. Voel vry om Wikipedia te help deur dit uit te brei.


Die Ongelooflike Avonture van Hanna Hoekom is 'n Afrikaanse tienerfliek wat gegrond is op Marita van der Vyfer se gelyknamige boek wat op 13 Augustus 2010 in teaters begin draai het. Regardt van den Bergh is die regisseur. Anneke Weidemann as Hanna. Anna-Mart van der Merwe as haar ma. Tertius Meintjies as haar pa. Helene Lombard as die ma van Hanna se stiefboeties. Gys de Villiers as Beyers Lys van Afrikaanse rolprente "The Incredible Adventures of Hanna Hoekom" (html) (in Engels). imdb.com. Geargiveer vanaf die oorspronklike op 29 November 2017. Besoek op 13 Augustus 2010. Eksterne skakel in |publisher= (hulp) "Die ongelooflike avonture van Hanna Hoekom" (html) (in Engels). Nu-Metro. Geargiveer vanaf die oorspronklike op 3 Mei 2020. Besoek op 13 Augustus 2010. "Die ongelooflike avonture van Hanna Hoekom" (html) (in Engels). moviesite.co.za. Geargiveer vanaf die oorspronklike op 9 Oktober 2019. Besoek op 13 Augustus 2010. Eksterne skakel in |publisher= (hulp) Agter die skerms by fliek van Marita se boek: Die Ongelooflike Avonture van Hanna Hoe, Sarie, Junie 2010.


'n Ekonomiese sektor of sakesektor verwys na 'n gedeelte van die ekonomie geblaseerd op die algemene aard van hul aktiwiteite en waar hulle in die produksieproses inpas. Die ekonomie is histories in drie sektore verdeel volgens die Drie-sektore-hipotese: Primêre sektor - ontginning of versameling van grondstowwe, soos koring, koolstof, hout en yster. ('n Steenkoolmyner, boer of visserman sal werkers in die primêre sektor wees.) Sekondêre sektor - verwerking van grondstowwe na goedere bv. vervaardiging van staal in motors, of tekstiele tot klere. ('n Bouer en 'n kleremaker sal werkers in die sekondêre sektor wees.) Tersiêre sektor - beskikbaarstelling van dienste of produkte aan verbruikers en ondernemings, soos babasit, bioskope en bankwese ('n Winkelier en 'n rekenmeester sal werkers in die tersiêre sektor wees.) In die 20ste eeu het ekonome begin voorstel dat tradisionele tersiêre dienste verder van mekaar onderskei kan word in: "kwaternêre" en kwinêre diens sektore. Ekonomiese aktiwiteite in die hipotetiese kwaternêre sektor bestaan uit inligtings- en kennisgebaseerde dienste, terwyl kwinêre dienste die industrie aktiwiteit wat verband hou met menslike dienste en gasvryheid insluit.


Bambi is 'n animasiefliek deur Walt Disney wat in 1942 vervaardig is. Die hoofkarakter is 'n fraai, saggeaarde witsterthertjie met dieselfde naam. Die ﬂiek word veral onthou omdat dit so hartseer is. Dit was Disney se vyfde tekenprent. Play media Die film is op 13 Augustus 1942 uitgereik, maar voorbereidings is al so vroeg as 1937 getref. Dit is gebaseer op die boek Bambi, ein Leben im Walde (1923) van die Oostenryks-Hongaarse outeur Felix Salten. 'n Opvolg op die film, Bambi II, is in 2006 vrygestel. Die hoofkarakters is Bambi, sy ouers (die Groot Prins en sy ma), asook sy vriende Thumper ('n haas), Flower ('n muishond) en Faline, met wie hy later trou. Hoewel Bambi 'n witsterthert in die film is, is hy 'n reebok in die boek. Bambi word by geboorte tot "Prins van die Bos" uitgeroep. Soos hy ouer word, raak hy met die ander diere in die bos bevriend, maar sy geluk draai toe sy ma deur jagters doodgeskiet is. Bambi leer om te oorleef en word later verlief.


Igor II (Russies: Игорь II Олегович; ? – 19 September 1147) het in 1146 as grootprins oor Kiëf-Roes regeer. Hy was die seun van Oleg van Tsjernigof en die broer van sy voorganger, Wsewolod II. Hoewel Wsewolod twee seuns gehad het, het hy Igor as sy opvolger gekies en sy onderdane laat belowe hulle sal Igor as hul heerser aanvaar. Igor en sy familie was agter ongewild en daar was teenkanting teen sy troonopvolging. Hy was glo oneerlik, gierig, agterbaks en gewelddadig. Hy het minder as twee weke regeer toe die inwoners van Kiëf sy neef en teenstander Isjaslaf Mstislawitsj nooi om hul prins te wees. Isjaslaf het sy belofte verbreek om nooit die mag te probeer oorneem nie en het Igor en sy broer Swjatoslaf aangeval en verslaan. Swjatoslaf het ontsnap, maar Igor is in ’n moeras vasgekeer, waar Isjaslaf hom gevange geneem en in ’n put laat gooi het. In 1146 was Igor ernstig siek en het hy toestemming gevra om vrygelaat te word om ’n monnik te kan word. Hy het toe ’n monnik onder die naam Ignati geword.


Thys die Bosveldklong (gebore as Thys Streicher, 17 Junie 1974) is 'n Afrikaanse sanger wat ligte vermaakliedjies sing. Van sy treffers sluit in Jaloers-Bokkie, Ek Hou Nie Van Werk Nie en In die Middel. Hy was ook mede-aanbieder van kykNET se program Net vir die Grap. Kom Lag 'n Slag, 2009 Vet Pret, 2008 Grootste Treffers, 2008 Op Veiling, 2007 Vet Pret, 2007 Grootste Treffers, 2005 Vet Pret, 2006 Boeretroos, 2004 Korrektiewe Afrikaans, 2004 In die Middel, 2003 Jaloers-Bokkie!, 2003 Ek Hou Nie Van Werk Nie, 2001 Ma Sê Pa Sê, 1999 Gee Dit Horings, 1999 Go Eagles Go!, 1998 Man Se Ding, 1997 So waar as vet, 2005 Afrikaanse musiek Lys van Suid-Afrikaanse musikante Thys die Bosveldklong se amptelike webtuiste Ou Bobbejaan op YouTube In die middel op YouTube


Russell Boezak is 'n Afrikaanse digter en 'n informasie tegnologie bestuurder van beroep. Russell is getroud met Shareese Boezak en het twee dogters, Paige en Chloe. Russell het in 1989 gematrikuleer te Hoërskool Zeekoevlei in die Wes-Kaap, Suid-Afrika. Russell Boezak se digbundels: Digkuns vir my dogter, Augustus 2006, ISBN 9781847287878 Digkuns vir my dogter op Google Boeke Hierdie artikel is ’n saadjie. Voel vry om Wikipedia te help deur dit uit te brei.


Anton Botha is 'n Suid-Afrikaanse musikant, liedjieskrywer en sanger. Hy is in 2003 aangewys as een van die ATKV se Crescendo finaliste. Van sy treffers sluit in Jakaranda en Asseblief asseblief. A Tribute To Smokie, 2009 Jakaranda, 2007 FANTASIA Hier By My, FANTASIA Lys van Suid-Afrikaanse musikale kunstenaars Jakaranda op YouTube Asseblief asseblief op YouTube Hierdie artikel is ’n saadjie. Voel vry om Wikipedia te help deur dit uit te brei.


'n Proefbalans is 'n lys van al die nominale grootboekrekeninge (algemene grootboek) soos dit vervat is in die grootboek van 'n besigheid. Hierdie lys bevat die naam van die nominale grootboekrekening en die waarde van die rekening. Die waarde van die rekeninge sal óf 'n debietsaldo óf 'n kredietsaldo bevat. Die debietsaldowaardes sal in die debietkolom van die proefbalans vertoon word en die kredietsaldowaardes sal in die kredietkolom vertoon word. Die inkomstestaat en die staat van finansiële posisie (voorheen balansstaat) sowel as ander finansiële verslae kan dan vervaardig word met behulp van die grootboekrekeninge gelys op die proefbalans. Alle proefbalanse moet balanseer, vandaar die naam proefbalans. Die naam is afkomstig van die doel van 'n proefbalans. Dit is om te bewys dat die totale waarde van al die kredietsaldobalanse gelyk is aan die totale waarde van al die debietsaldobalanse. Dié aanbieding van elke nominale grootboekrekeningbalans waarborg 'n akkurate verslag van die nominale grootboeke vir gebruik in die finansiële verslae van maatskappye (en ander entiteite) se prestasie. Indien die totaal van die debietkolom nie gelyk is aan die totale waarde van die kredietkolom nie, sou dit blyk dat daar 'n fout in die nominale grootboekrekeninge is.


Kuduklub was 'n diens wat Afrikaanse radioprogramme, TV-programme en tydskrifte aan internasionale intekenare beskikbaar gestel het. Hulle slagspreuk was Oral. Altyd. Afrikaans. Van die programme wat deur kuduklub versprei is sluit in: Jukebox, Carte Blanche, Villa Rosa en Molly en Wors. Die diens is op 31 Maart 2011 gestaak. Kuduklub se voormalige webwerf Hierdie artikel is ’n saadjie. Voel vry om Wikipedia te help deur dit uit te brei.


Peter Mokaba (gebore 7 Januarie 1959 naby Pietersburg, oorlede in Johannesburg op 9 Junie 2002) was 'n lid van die Suid-Afrikaanse parlement, onderminister in die regering van Nelson Mandela en president van die Suid-Afrikaanse regerende party se jeugbeweging, die ANC-Jeugliga. Die Polokwane-stadion vir die FIFA Sokker-Wêreldbekertoernooi in 2010 is na hom vernoem. "dubulu iBhunu" - Kill the boer, kill the farmer- Die lied is eens deur Peter Mokaba in die vroeë 1990's gesing, maar is sedertdien deur die Suid-Afrikaanse Menseregtekommissie as haatspraak verklaar. Hierdie artikel is ’n saadjie. Voel vry om Wikipedia te help deur dit uit te brei.


Die term Sewe Susters kan verwys na: Die Sewe Susters in die Griekse mitologie, bekend as die "Plejades". Die Sewe Susters, ’n sterreswerm wat na die mitologiese figure genoem is. Die Sewe Susters in Moskou, sewe wolkekrabbers in die Stalinistiese boustyl, ook bekend as "Stalin se Troukoeke".


In ’n transliterasie word woorde uit een skrif of taal letter vir letter in ’n ander alfabet weergegee. Soms word diakritiese tekens gebruik sodat die omskakeling op ’n presiese manier omgekeer kan word. In teenstelling met getranskribeerde woorde is die uitspraakreëls van die teikentaal vir ’n leser nie voldoende om die getranslitereerde woorde te kan uitspreek nie. Transliterasie is ’n geskikte hulpmiddel om skrywers en titels of ander elemente in ’n lys wat oorspronklik nie in die Latynse alfabet geskryf is nie, behoorlik te sorteer. Daar is verskeie voorbeelde van getranslitereerde woorde wat in Afrikaans gebruik word, byvoorbeeld sjiek (uit Frans), kurrikulum (uit Latyn) ens. Daar word onderskei tussen: Transliterasie as ’n presiese letter-vir-letter-omskakeling van een alfabet (byvoorbeeld Cyrillies) in ’n ander (byvoorbeeld die Latynse alfabet), dikwels met behulp van diakritiese tekens. Hierdie omskakeling kan, indien nodig, weer omgekeer word. Transliterasie word veral in wetenskaplike werke gebruik indien die woord nie in die oorspronklike alfabet weergegee kan word nie omdat die letters verskil.